title: D-vitamiini

text: Kole- ja ergokalsiferolin lisäksi tunnetaan myös D-, D- ja D- vitamiinit. D-vitamiini on lumisterolin ja D-vitamiinin sekoitus.


title: D-vitamiini

text: D-vitamiinin riittävä saanti on yhdistetty perinteisesti kalsiumin ja luuston aineenvaihduntaan, mutta viimeaikaiset tutkimukset osoittavat D-vitamiinilla olevan laajempia vaikutuksia terveyteen: sydän- ja verisuonitaudit, syöpätaudit, MS-tauti, fibromyalgia, reumataudit, metabolinen oireyhtymä ja tyypin 2 diabetes ynnä muut.. Useat kliiniset ja kokeelliset tulokset osoittavat, että D-vitamiini vaikuttaa myös aivojen toimintaan.


title: D-vitamiini

text: Yksilöiden välillä on huomattavia eroja siinä, miten samansuuruinen veren D-vitamiinipitoisuus vaikuttaa D-vitamiinin säätelemien geenien toimintaan. Tämä saattaa merkitä sitä, että D-vitamiinin optimaalinen annos vaihtelee yksilöllisesti. Myös se, kuinka paljon kalsidiolin pitoisuus veressä nousee milläkin annoksella, on yksilöllistä riippuen esimerkiksi ruumiinpainosta.


title: D-vitamiini

text:
Suomen valtion ravitsemusneuvottelukunnan laatima D-vitamiinin vähimmäissaantisuositus on 10 mikrogrammaa vuorokaudessa kaikille alle 60-vuotiaille. Yli 60-vuotiaiden saantisuositus on 20 mikrogrammaa vuorokaudessa ympäri vuoden. Myös alle 18-vuotiaille sekä raskaana oleville, imettäville ja paljon sisällä oleskeleville suositellaan D-vitamiinivalmisteiden ympärivuotista nauttimista..
Suomessa ja muissa Pohjoismaissa käytössä oleva suositus nostettiin nykyiselle tasolleen vuonna 2013. Määrää on kuitenkin arvosteltu liian alhaiseksi Suomen leveysasteilla, sillä 10 mikrogramman annos ei pysty pitämään veren D-vitamiinivarastoja vakaina, vaan ne alkavat huveta kesän jälkeen. Nykysuosituksia suurempien pitoisuuksien on esitetty estävän syöpiä, hermoston rappeumatauteja, verenkiertotauteja ja diabetesta.
Vuonna 2017 julkaistun vertaisarvioidun tieteellisen artikkelin mukaan suomalaisten D-vitamiinisuosituksen laskennassa olisi tapahtunut tilastovirhe, minkä vuoksi suositus olisi liian pieni. Riittävä veren D-vitamiinipitoisuus saavutettaisiin vasta noin 220 mikrogramman (8895 IU) päiväannoksella.


title: D-vitamiini

text: Valtion ravitsemusneuvottelukunta on määritellyt suurimmaksi hyväksyttäväksi päiväsaanniksi aikuiselle 100 µg/vrk. Euroopan elintarviketurvallisuusvirasto (EFSA) määrittelee aikuisten ja nuorten varovaisuusperiaatteeseen perustuvaksi päivittäisen käytön ylärajaksi 100 µg/vrk ja 1–10-vuotiaiden lasten ylärajaksi 50 µg/vrk..


title: D-vitamiini

text: Kansanterveyslaitoksen emeritusprofessorin Antti Aron mukaan aikuinen ihminen sietää haitatta D-vitamiinia jopa yli 100 µg/vrk, mutta lapsille ei pitäisi antaa 25 mikrogrammaa suurempaa päiväannosta. Amerikkalaisten ja kanadalaisten tutkijoiden mukaan aikuiselle turvallinen päiväannos olisi peräti 250 mikrogrammaa. Kerta-annoksena voidaan antaa turvallisesti jopa 2,5 milligrammaa (2 500 µg) esimerkiksi tuberkuloosin ennaltaehkäisyyn.


title: D-vitamiini

text: Kymmenen suomalaisprofessorin otoksesta lääketieteen professorit kertoivat syövänsä D-vitamiinia 20–40 µg päivässä, ravitsemustieteilijät vain 7,5–10 µg vuonna 2013, jolloin suositus oli vielä 7,5µg.


title: D-vitamiini

text: Ihmisen iho tuottaa D-vitamiinia altistuessaan riittävälle määrälle auringon UVB-säteilyä. Iholla syntyvän D-vitamiinin määrä jää Suomessa käytännössä kuitenkin usein jopa kesällä liian alhaiseksi, jolloin D-vitamiinia kannattaa nauttia myös suun kautta esimerkiksi kalanmaksaöljyn tai D-vitamiinipillereiden muodossa.


title: D-vitamiini

text: Jotkin elintarvikkeet, kuten silakka, lohi, makrilli ja muut rasvaiset kalat sekä kananmunat sisältävät luontaisesti merkittäviä määriä D-vitamiinia. Ympäristömyrkyt rajoittavat kuitenkin suuresti silakkafileiden ja itämerestä pyydettyjen rasvaisten kalojen käyttöä ravinnoksi. Osa väestöstä kuuluu lisäksi ihmisryhmään, jonka haitallisen kolesterolin pitoisuudet nousevat herkästi kananmunien sisältämän kolesterolin vuoksi. Auringonpaisteessa kasvaneet ja säilytetyt sienet sisältävät runsaasti D-vitamiinia, mutta kyseessä on D-vitamiinia huonommin imeytyvä D-vitamiini eli kalsiferoli. Suomessa kasvatetut herkkusienet eivät sisällä D-vitamiinia, koska ne viljellään tehtaissa.


title: D-vitamiini

text: Suomessa valmistettuun margariiniin on lisätty hieman D-vitamiinia jo vuodesta 1955 lähtien. Suomessa havahduttiin vuonna 2003 siihen, että 70 prosentilla väestöstä kärsi tästä huolimatta D-vitamiinin puutteesta. Valtion ravitsemusneuvottelukunta alkoi suositella sen vuoksi, että margariinien D-vitamiinimäärää nostettaisiin ja että myös nestemäisiin maitotuotteisiin alettaisiin lisätä teollisesti valmistettua D-vitamiinia. Luomu-maito on muodostanut poikkeuksen, koska EU-komission asetus määrää, että luomumaitoon saa lisätä vitamiineja ainoastaan lainsäädännön nojalla. D-vitamiinia lisätään myös moniin jugurtteihin. D-vitamiinin lisääminen homogenoituun rasvattomaan maitoon tuli pakolliseksi vuonna 2016. Asetus koskee myös luomumaitoa, johon ei saanut aiemmin lisätä mitään ylimääräistä. Määräys ei koske homogenoimatonta maitoa, koska siihen ei kyetä lisäämään D-vitamiinia.


title: D-vitamiini

text: Suurin osa suomalaisten saamasta D-vitamiinista tulee nykyisin D-vitaminoiduista maidosta ja margariinista sekä rasvaisesta kalasta. Kesällä auringonvalo on suomalaisten merkittävin D-vitamiinin lähde


title: D-vitamiini

text: Työikäisten väestön D-vitamiinipitoisuus oli Suomessa vuonna 2016 reilut 60 nanomoolia litrassa, mikä oli hyvä taso terveyden ja hyvinvoinnin laitoksen edustajien mukaan, vaikka se jäikin selväsi alle osteoporoosin Käypä hoito -suosituksen mainitseman optimaalisen tason 75–120 nanomoolia. Yli yksivuotiaiden lasten D-vitamiininsaanti oli kuitenkin liian niukkaa vuonna 2016.


title: D-vitamiini

text: Auringosta tuleva UVB-säteily muuttaa ihon 7-dehydrokolesterolia D-vitamiinin esiasteeksi. Tropiikissa D-vitamiinin puutetta ei käytännössä esiinny, koska auringonvaloa on runsaasti kaikkina vuodenaikoina. Suomen pimeinä vuodenaikoina ei ole mahdollista saada riittävästi UV-säteilyä D-vitamiinin tarpeen tyydyttämiseksi, ja saanti jää kesälläkin riittämättömäksi, jos henkilö ei oleskele 2 tai 3 kertaa viikossa noin 30 tai 15 minuuttia ulkona auringon ollessa korkeimmillaan noin kello 13.20.


title: D-vitamiini

text: D-vitamiinin liikasaannin riskiä ei Suomessa juuri ole, sillä riittävän ja turvallisen saannin alue on melko laaja (aikuisilla 7,5–50 μg/päivä) ja sen saanti luonnollisista lähteistä on Suomessa vähäistä. Ainoastaan samanaikaisesti lisäravinteita runsaasti käyttävät voivat eri lähteistä saada niitä liikaa. Liikasaanti lisää luun hajoamista ja suurentaa liiaksi veren kalsiumpitoisuutta. Kalsiumsuoloja voi saostua kudoksiin ja voi aiheutua sydän- ja hermostoperäisiä oireita. Vaikeimmillaan voi kehittyä munuaisten vajaatoiminta, ja myrkytys voi johtaa jopa kuolemaan. Käytännössä kalsiumin pitoisuuden suureneminen johtuu kuitenkin lähes aina lisäkilpirauhasen hormonitoiminnan muutoksista, tai sarkoidoosista, D-vitamiinimyrkytys on käytännössä Suomessa tuntematon.


title: D-vitamiini

text: D-vitamiinin vaikutukset välittyvät VDR-nimisen tumareseptorin kautta, joita on kaikissa soluissa. D-vitamiini vaikuttaa fosforin ja kalsiumin aineenvaihduntaan hormonin tavoin. Sen selkein tehtävä on pitää veriseerumin kalsium- ja fosfaattipitoisuudet oikeina parantamalla niiden imeytymistä.


title: D-vitamiini

text: D-vitamiinin riittävä saanti on yhdistetty perinteisesti kalsiumin ja luuston aineenvaihduntaan, mutta viimeaikaiset tutkimukset osoittavat D-vitamiinilla olevan laajempia vaikutuksia terveyteen: sydän- ja verisuonitaudit, syöpätaudit, MS-tauti, fibromyalgia, reumataudit, metabolinen oireyhtymä ja tyypin 2 diabetes ym..


title: D-vitamiini

text: Luotettavimpana pidetään lume- ja koeryhmiin perustuvia tutkimuksia (sokkotutkimus). Väestötutkimukset ovat epäluotettavampia, koska niissä kaikkia muita muuttujia ei voida vakioida. D-vitamiinien mahdollinen hyödyllisyys vaatii vielä lisää tutkimusta.


title: D-vitamiini

text: D-vitamiinin hyödyistä muulle kuin luustolle on JAMA:n mukaan heikosti näyttöä, ja pohjoisessa elävillekin suositellaan seerumiarvoa 20 ng/ml (JAMA 2015). JAMA toteaa että tutkimusnäyttö ei ole riittävää, väestötutkimukset ovat epäluotettavia, eikä täyttä konsensusta asiasta ole.


title: D-vitamiini

text: Esimerkiksi D-vitamiinilisä lisäsi vanhusten kaatumisia yhdessä tutkimuksessa, vähensi muutamassa ja oli neutraali useimmissa. Siksi Annals of the Internal Medicine -tiedelehti toteaa, että vaikka D-vitamiinilisiä käytetään laajalti, ei ole todistettu, että hyödyt ylittävät haitat. Viitatussa tutkimuskatsausartikkelissa U.S. Preventive Services Task Force (USPSTF) suositteli, että D-vitamiinilisiä ei normaalien aikuisten (tai vaihdevuodet ohittaneiden naisten) pitäisi käyttää, mutta tämä ei koskenut murtumista, osteoporoosista tai D-vitamiinivajeesta kärsiviä. Tämä ei koskene pohjoisempia maita. Pohjoismainen suositus nousi vuoden 2013 lopussa 10 µg:aan päivässä (400 IU).


title: D-vitamiini

text: Auringosta saatu D-vitamiini näyttäisi vähentävän muun muassa syöpiä ja syöpäkuolemia. Ravintolisänä saatu D-vitamiini ei vähennä kumpiakaan (2018). Vuonna 2007 tehdyssä analyysissä kuitenkin D-vitamiinia ravintolisänä käyttäneiden kuolleisuus (muistakin syistä) oli kahdeksan prosenttia pienempi kuin muiden. Annos oli 7,5–50 µg päivässä.


title: D-vitamiini

text: Toisaalta aurinko aiheuttaa ihosyöpää vaikka vähentäisi muita syöpiä. Jotkut tutkijat suosittelevat olemaan 15–30 minuuttia auringossa keskipäivällä melkein alasti ja ilman aurinkorasvaa pari kertaa viikossa, kuitenkin niin vähän, ettei pala. Toiset varoittavat auringosta. Syövän jo saaneille auringon hyöty voi olla suurin. D-vitamiinilisiä pitäisi käyttää suositusten mukaan, ellei lääkäri toisin määrää. Markkinoiduissa tuotteissa pitoisuus on usein paljon yli suositusten.


title: D-vitamiini

text: Cambridgen yliopistossa 2014 tehdyn tutkimuksen mukaan kuolleisuus on vähäisin, kun D-vitamiinia on veressä vähintään 90 nmol/l.


title: D-vitamiini

text: Vuonna 2014 julkaistun ruotsalaistutkimuksen mukaan naisilla, jotka eivät oleskele koskaan auringossa, on kaksinkertainen riski kuolla ennenaikaisesti verrattuna auringonottajiin. Tutkijoiden mukaan todennäköisin syy on D-vitamiinin puutos.


title: D-vitamiini

text: Vuonna 2011 julkaistussa ikääntyvistä amerikkalaisnaisista tehdyssä tutkimuksessa elimistön D-vitamiinipitoisuus ei korreloinut kuolleisuuden kanssa.


title: D-vitamiini

text: Maailman terveysjärjestön (WHO:n) syöväntutkimuslaitos IARC Lyonissa analysoi 18 suurta D-vitamiinitutkimusta, joihin oli osallistunut 57 311 ihmistä. Heidän terveydentilaansa oli seurattu lähes kuusi vuotta. Sinä aikana 4 777 heistä kuoli. D-vitamiinia ravintolisänä käyttäneiden kuolleisuus oli kahdeksan prosenttia pienempi kuin muiden. D-vitamiinilisän päiväannos vaihteli 7,5:stä 50 µg:aan; keskimäärin se oli 14 µg. D-vitamiinilisää käyttävien ihmisten veressä oli 1,5–5,2 kertaa enemmän tätä vitamiinia kuin muilla. Tutkimus julkaistiin vuonna 2007.


title: D-vitamiini

text: D-vitamiinin vaje näyttäisi olevan yhteydessä riskiin saada ylähengitysteiden tulehduksia, myös keuhkokuume. Veren D-vitamiinitasoltaan alimman kolmanneksen kuopiolaisilla näyttäisi olevan 2,5-kertainen keuhkokuumeen riski.


title: D-vitamiini

text: Useat tutkimukset ovat viitanneet siihen, että riittävät veren D-vitamiinipitoisuudet voivat ehkäistä flunssaa. Vuonna 2010 tehdyssä satunnaistetussa kaksoissokkotutkimuksessa 334 japanilaisella koululaisella kaksi kertaa päivässä annettu D-vitamiinilisä vähensi merkittävästi A-tyypin influenssan riskiä. 250 mongolialaisella lapsella vuonna 2010 tehdyssä tutkimuksessa, jossa koehenkilöiden D-vitamiinin lähtötasot olivat matalat, päivittäiset D-vitamiinilisät puolittivat hengitystieinfektioiden riskin. Kuitenkaan kun lähtötasot ovat suhteellisen korkeat ja annostelu kuukausittaista, D-vitamiinilisistä ei ole todettu olevan hyötyä flunssien ehkäisyssä. Vuonna 2012 julkaistu satunnaistettu plasebokontrolloitu tuplasokkotutkimus osoitti, etteivät kuukausittaiset suuret D-vitamiiniannokset vähentäneet hengitystieinfektioiden määrää tai vakavuutta, kun koehenkilöiden seerumin D-vitamiinipitoisuuden taso nostettiin 72 nmol/l:sta yli 120 nmol/l:n.


title: D-vitamiini

text: Sairaalassa saadut verenkierron infektiot ovat 2 100 potilasta kattaneen yhdysvaltalaistutkimuksen mukaan noin kaksi kertaa yleisempiä potilailla, joiden veren D-vitamiinipitoisuus on alle 25 nmol/l ennen sairaalahoitoa. Tämä havaittiin verrattuna potilaisiin, joiden veren D-vitamiinipitoisuus on yli 70 nmol/l.


title: D-vitamiini

text: D-vitamiinin puute aiheuttaa lapsilla riisitautia, koska elimistö ei puutteesta johtuen pysty tuottamaan tarpeeksi kalsitriolia. Kalsiumionien imeytyminen suolistosta vähenee ja kalsiumsuolojen varastoituminen luukudoksen perusaineeseen eli matriksiin vähenee. Aikuisilla D-vitamiinin puute pienentää luuston kalsiumpitoisuutta, koska veren pieni kalsiumpitoisuus lisää kalsiumaineenvaihduntaa säätelevän lisäkilpirauhashormonin eritystä. Seurauksena on osteomalasia eli luun pehmeneminen.


title: D-vitamiini

text: D-vitamiinin lievä ja pitkään kestävä liian vähäinen saanti heikentää kalsiumin imeytymistä, mikä edesauttaa osteoporoosia.


title: D-vitamiini

text: Lancet-lehdessä julkistettu meta-analyysi (2013) totesi, että kotonaan asuville aikuisille ei kannata rutiinisti antaa D-vitamiinilisää osteoporoosin estämiseksi, ellei heillä ole erityisiä riskitekijöitä.


title: D-vitamiini

text: D-vitamiini voi vähentää riskiä sairastua tyypin 2 diabetekseen. Kansanterveyslaitoksen tutkijat seurasivat 17 vuotta noin 4 000 suomalaisen naisen ja miehen terveydentilaa. Niillä henkilöillä, joiden veressä oli eniten D-vitamiinia, oli 40 % pienempi sairastumisriski verrattuna niihin, joiden veressä vitamiinia oli vähiten.


title: D-vitamiini

text: Itä-Suomen yliopiston 71 diabeteksen esiasteesta kärsivän 60–65-vuotiaan suomalaisen sokkotutkimuksessa (Plos One) 80 µg:n annos oli parempi kuin 40 µg:n annos, joka puolestaan oli lumelääkettä parempi. Annoksista hyötyi kuitenkin vain puolet potilaista, ehkä muilla oli muutenkin tarpeeksi D-vitamiinia.


title: D-vitamiini

text: Ravintolisänä syöty D-vitamiini ei vähennä syöpään sairastumista eikä syöpäkuolemia (2018). Tulos oli sama annostuksesta ja osallistujien veren D-vitamiinipitoisuuksista riippumatta. Analysoidut 19 000 osallistujan 30 lumekontrolloitua satunnaistettua tutkimusta seurasivat 1-6 vuoden ajan yli 60-vuotiaita osallistujia. D-vitamiinilisiä kannattaa silti käyttää muista syistä, jos D-vitamiinia saa liian vähän.


title: D-vitamiini

text: 2100 suomalaisaikuista kattaneen tutkimuksen mukaan liian vähän D-vitamiinia lapsena saavat saattavat sairastua sydän- ja verisuonitauteihin muita todennäköisemmin. Riskit näkyvät valtimoissa jo 30–45-vuotiaana.


title: D-vitamiini

text: Vuoden kestäneessä kokeessa 239 sydämen vajaatoimintapotilasta sai päivittäin 100 µg:n annoksen D-vitamiinia tai lumevalmistetta. Tutkimuksen alkaessa kaikkien osallistujien D-vitamiinipitoisuudet olivat alle suositusten. Kävelytesteissä D-vitamiini ei lisännyt potilaiden fyysistä toimintakykyä, mutta paransi mahdollisesti sydänlihaksen toimintaa ejektiofraktiolla mitattuna. Tutkijat toteavat raportissaan että lisätutkimuksia tarvitaan.


title: D-vitamiini

text: Lontoon King’s Collegessa tehdyn tutkimuksen mukaan D-vitamiini lisää keuhkoissa tulehdusta vaimentavan tulehdussytokiinin, interleukiini 10:n (IL10:n) tuotantoa. Silloin astman oireet vähenevät, jopa sellaisilla potilailla, joihin kortisoni (deksametasoni) ei ole tehonnut. IL10 on geeni, joka koodaa pääasiassa monosyyttien – ja jossakin määrin T-lymfosyyttien – tuottamaa proteiinia. Tällä sytokiinilla on monimuotoisia (pleiotrooppisia) vaikutuksia immuunijärjestelmän toiminnassa ja erityisesti tulehduksen vaimennuksessa. Astmapotilaan keuhkoissa vallitsee yhtäältä IL10:n puutetta ja toisaalta IL1:n ja IL8:n ylituotantoa, mikä lisää tulehdusta. D-vitamiinin käyttö vähentää myös astmasumutteiden aiheuttamaa luukadon riskiä. Runsas D-vitamiinin saanti vähentää myös kalsiumin tarvetta; kalkkia ei silloin välttämättä tarvittane edes suositeltua 800 mg/vrk.


title: D-vitamiini

text: Veren korkea D-vitamiinipitoisuus, etenkin alle 20-vuotiaana, voi vähentää 70 % MS-taudin riskiä verrattuna pieneen veren D-vitamiinipitoisuuteen. Harvardin yliopiston tutkijat analysoivat veren D-vitamiinin määrän 257 henkilöltä, joille oli asetettu MS-diagnoosi vuosina 1992–2004. Korkea D-vitamiinipitoisuus osoittautui suojaavaksi tekijäksi. Täytyy kuitenkin muistaa ettei kyseessä ole välttämättä aina syy-seuraussuhde, D-vitamiinipitoisuus voi olla alhainen taudin vuoksi, eikä se siis ole välttämättä taudin syy tai sen riski.


title: D-vitamiini

text: Brittitutkimuksessa seurattiin 1 700 tervettä 65-vuotiasta kuuden vuoden ajan, tutkimuksen aikana 170 heistä sairastui dementiaan. D-vitamiinin puutos voi liittyä jopa kaksinkertaiseen dementia- ja Alzheimerin taudin riskiin. Tutkimuksen tuloksista on kuitenkin vaikea päätellä liittyykö dementia D-vitamiinivajeeseen vai laskevat vitamiinitasot kehittymässä olevan sairauden myötä.


title: D-vitamiini

text: Vanhusten D-vitamiinin puute on yleistä, ja se saattaa lisätä ennenaikaisen laitoshoidon tarvetta. Yli 65-vuotiaita koskevassa seurantatutkimuksessa todettiin että elimistön vähäinen D-vitamiinimäärä on yhteydessä kognitiivisten toimintojen heikkenemiseen.


title: D-vitamiini

text: Lihominen johtaa D-vitamiinitason laskuun, painon pudottaminen D-vitamiinitason nousuun. Ylipainoisille suositellaan D-vitamiinilisän ottamista.


title: D-vitamiini

text: Matala D-vitamiinitaso yhdistyy lähes kaikkiin tulehduksellisiin sairauksiin. D-vitamiinilla on useita tehtäviä immuuni- eli puolustusjärjestelmän toiminnassa, aktiivisen D-vitamiinin tarve kasvaa, kun elimistössä on tulehdustila.


title: D-vitamiini

text: Essexin yliopiston tutkimuksessa selvitettiin 8 550 iältään 10–16-vuotiaan koululaisen urheilullisuutta. Loka-, marras- ja joulukuussa syntyneet lapset ovat liikunnassa kestävämpiä ja voimakkaampia kuin keväällä tai kesällä syntyneet. Tutkijat selittävät eroa sillä, että syksyllä syntyneet lapset ovat saaneet runsaasti D-vitamiinia raskauden loppuvaiheen kesäkuukausina.


title: D-vitamiini

text: D-vitamiinitasot romahtavat vain tunneissa synnytyksen jälkeen, palautuakseen hitaasti seuraavien kuukausien aikana. D-vitamiinilisän ottamista suositellaan synnytyksen jälkeen.


title: D-vitamiini

text: D-vitamiinitasot romahtavat vain tunneissa leikkauksien kuten polvileikkauksen jälkeen, palautuakseen hitaasti seuraavien kuukausien aikana. D-vitamiinilisän ottamista suositellaan leikkausten jälkeen.


title: Pronssikausi

text: Pronssikausi oli esihistorian aikakausi, jolloin pääasiallinen metalli aseiden ja työkalujen valmistamisessa oli pronssi. Pronssia alettiin valmistaa Lähi-idässä noin 3700 eaa., josta taito levisi Eurooppaan noin 3300 eaa. Pronssikautta edelsi kalkoliittinen kausi ja sitä seurasi rautakausi.


title: Pronssikausi

text: Lähi-idän suuret sivilisaatiot faaraoiden Egypti ja varhainen Mesopotamia olivat pronssikautisia. Näiden sivilisaatioiden vaikutus säteili Kreetalle ja Kreikkaan, minne syntyi suuria kaupunkeja. Vaikutteet levisivät myös pohjoiseen. Pronssikauteen liittyi kasvava yhteiskunnallinen eriarvoistuminen. Pronssi ei ollut pronssikaudella koko kansan metalli, vaan melko harvinainen. Euroopassa kuparia saatiin vanhalla ajalla vain harvoista paikoista. Kiveä käytettiin työkalujen teossa yhä laajalti.


title: Pronssikausi

text: Pronssikausi liittyy käsitteenä myös Suomen esihistoriaan.


title: Pronssikausi

text: Ennen pronssikautta elettiin kuparikautta eli kalkoliittista kautta. Sen puitteissa tunnettiin eräitä metalleja, joita esiintyi luonnossa helposti hyödynnettävässä muodossa. Tällaisia käytettyjä metalleja olivat kulta, hopea, kupari, arseeni ja tina. Näistä valmistettuja esineitä on löytynyt muutamia eri yhteyksissä ja eri puolilla maailmaa. Pronssi on kuitenkin seosmetalli, jonka valmistamiseksi tuli sekoittaa kuparia ja sen kanssa joko arseenia tai tinaa sopivassa suhteessa. Näistä seoksista käytetään nimitystä arseenipronssi ja tinapronssi, jota yleisyytensä vuoksi kutsutaan myös vain pronssiksi. Pronssin keksiminen lienee vahinko, sillä kuparia sekä arseenia taikka tinaa ei yleensä esiinny samassa kalliossa. Sepän on täytynyt saada käsiinsä kumpaakin metallia ja jostakin syystä hänen on täytynyt sekoittaa nämä toisiinsa sulassa muodossa. Sepän oivallus on siinä, että seos sulaa matalammassa lämpötilassa kuin alkuaineet erikseen ja syntyneellä seoksella on alkuaineita paremmat käyttöominaisuudet.


title: Pronssikausi

text: Pronssikausi alkoi hitaasti, sillä uusien raaka-aineiden tuottaminen kivestä, uuden teknologian kehittäminen ja uusien ideoiden juurtuminen oli hidasta. Tärkein hidaste oli kaupattavan raaka-aineen vähyys, mutta tämä asia korjaantui uusien malmioiden löydyttyä. Pronssin keksimisen paikaa ei tiedetä, mutta teknologia sai ensimmäisenä jalansijaa Anatoliassa tai Kaukasuksella noin 3700–3300 eaa. Täältä taito levisi Mustameren () pohjoisille rannikoille, Lähi-itään, Karpaateille ja Balkanille (), joka toimi innovaatioiden ja kaupan leviämisen keskusalueena 3300–1900 eaa. Keskusalueen eri keskuksissa valmistettiin samantyyppisiä esineitä lähes samalla teknologialla koko tämän ajan. Sieltä esineet levisivät kaupan myötä Euroopan, Euraasian ja Afrikan suuntiin, mutta perässä tuli myös esineiden valmistustaito valamalla. Leviäminen tapahtui pääosin noin 1900–900 eaa. ja pronssin käyttö päämetallina jatkui joillakin alueilla vielä 500 eaa. asti. Kun Anatoliassa keksittiin uuden metallin raudan valmistustapa noin 800 eaa., syrjäytti se alueen ympäristössä pronssin sen valtametallin asemasta. Raudan leviäminen oli jokaisella seudulla rautakauden alkuna, koska rautaa oli halvempaa tuottaa itse ja se korvasi pronssin lyhyellä siirtymäajalla. Pronssia on kuitenkin käytetty nykypäivään asti vielä tarve-, koriste-esineiden ja korujen perusmetallina.


title: Pronssikausi

text: Mesopotamiassa, Egyptissä, Intiassa ja Kiinassa pronssikausi oli kehittyneiden kaupunkivaltioiden ja imperiumien aikakautta. Kreikan seudulla pronssikautisia olivat minolainen kulttuuri ja Mykenen sivilisaatio. Nämä kävivät kauppaa pohjoisten alueitten kanssa.


title: Pronssikausi

text:
Euroopan pohjoisimmissa osissa, Skandinaviassa ja Suomessa pronssikautiset yhteiskunnat olivat kylissä asuvia maanviljelijöitä tai yksinkertaisia metsästäjä-kalastaja-ryhmiä.
Eurooppaan levisi pronssikaudella sotaisa indoeurooppalainen kulttuuri, joka hävitti alueelta vanhan kivikautisen megaliittiperinteen. Pronssikaudella oli ominaista selvä yhteiskunnallinen kerrostuminen. Intiaan saapuneet indoiranilaiset olivat pronssikautinen ryhmä, jolla oli vahva pappisaateli ja soturiaateli. Euroopan ensimmäiset kirjoitustaidon tunteneet kulttuurit kehittyvät pronssikaudella Kreetalla ja manner-Kreikassa (minolainen ja mykeneläinen kulttuuri).


title: Pronssikausi

text: Lähi-idän pronssikausi jaetaan perinteisesti kolmeen pääosaan.


title: Jom kippur -sota

text: Jom kippur -sota (hepreaksi: מלחמת יום הכיפורים; milkhemet yom hakipurim taiמלחמת יום כיפור, milkhemet yom kipur; arabiaksi: حرب أكتوبر;: ħarb tai حرب تشرين, ħarb tishrin), käytiin 6.–24. lokakuuta 1973 Israelin sekä Egyptin ja Syyrian välillä.


title: Jom kippur -sota

text: Jom kippur -sodan syynä oli, että Egypti oli halunnut saada neuvotteluteitse 1967 Kuuden päivän sodassa menettämänsä Siinain erämaan takaisin, mutta asialle oli esteenä jo menettelytapa. Egyptin presidentti Anwar Sadat halusi Yhdysvaltain välittävän neuvotteluissa Egyptin ja Israelin kanssa, mutta Israelin pääministeri Golda Meir edellytti suoria Egyptin ja Israelin välisiä neuvotteluja, joten neuvotteluprosessi ei jatkunut tunnusteluita pidemmälle.


title: Jom kippur -sota

text: Silloin Egypti päätti koota yhteenliittymän, jossa Golanin kukkulat Kuuden päivän sodassa menettäneellä Syyrialla olisi erityisen suuri merkitys.


title: Jom kippur -sota

text: Jom kippur (suuri sovituspäivä) on juutalaisen kalenterin pyhin päivä, jota vietettiin 6. lokakuuta 1973. Kuuden päivän sodassa nöyryyttävän tappion kärsineet arabimaat käyttivät pyhäpäivää hyväkseen hyökätäkseen Israeliin. Operaatiosta käytettiin nimeä "Badr" (täysikuu), eivätkä israelilaiset osanneet varautua siihen. Egyptiläinen kaksoisagentti onnistui syöttämään Israelin tiedustelupalvelulle harhauttavaa tietoa Egyptin aikeista. Israelin pääministeri Golda Meir määräsi yleisen liikekannallepanon vasta muutamia tunteja ennen Egyptin ja Syyrian hyökkäystä. Marokko, Irak ja Jordania tukivat Egyptin ja Syyrian hyökkäystä lähettämällä omia joukkojaan.


title: Jom kippur -sota

text: Israelilaisten myöhäisen liikekannallepanon vuoksi arabimaat menestyivät sodan ensimmäisinä päivinä aiheuttaen Israelin puolustusvoimille huomattavia tappioita. Tilanne oli erityisen vakava Golanin kukkuloilla, jossa israelilaisten linjat kestivät vain täpärästi. Mikäli Golanin kukkulat olisivat jääneet Syyrian haltuun, olisi sitä voitu käyttää tukialueena jatkohyökkäykselle Galileaan ja kohti Välimerta. Egyptin joukot puolestaan onnistuivat murtamaan Israelin Bar-Lev-puolustuslinjan Suezin kanavan itäpuolella.


title: Jom kippur -sota

text: Lisäksi Israel kärsi aseiden ja ammusten puutteesta. Reservijoukkojen saapuessa muutamien päivien kuluttua rintamille sotatilanne alkoi muuttua, ja Yhdysvaltain ilmasilta turvasi Israelille sen tarvitseman huollon.


title: Jom kippur -sota

text: Yli viikon kestäneiden taistelujen jälkeen Egypti ja Syyria olivat menettäneet useimmat valtaamansa asemat. Pian israelilaiset tunkeutuivat Suezin kanavan länsirannalle ja Syyriaan lähestyen arabimaiden pääkaupunkeja. Tulitauko astui voimaan noin kolme viikkoa sodan alkamisesta. Israelin sotilaallinen voitto oli kiistaton, mutta noin 2 700 sotilaan menetys henkisesti kova isku. Egyptin ja Syyrian uskotaan menettäneen sodassa noin 8 500 miestä, joista kolme neljännestä egyptiläisiä.


title: Jom kippur -sota

text: Israelin puolustus Suezin kanavan rannalla nojasi kuuden päivän sodan jälkeen rakennettuun Bar-Lev-linjaan, jonka vahvuus oli hyökkäyksen alkaessa vain noin 500 miestä. Egyptin erikoisjoukot mursivat linjan useista kohdin. Muutamissa asemissa israelilaiset tekivät piiritettyinä useita päiviä vastarintaa ennen antautumistaan. Suurimmat hankaluudet aiheutuivat kuitenkin kanavavyöhykkeelle tuoduista uusista Neuvostoliiton toimittamista ilmatorjuntaohjuksista, jotka tekivät Israelin ilmavoimien iskut mahdottomiksi.


title: Jom kippur -sota

text: Israelin puolustusvoimien onnistui sodan ensimmäisinä päivinä pysäyttää egyptiläiset enintään 10-15 kilometrin päähän kanavasta. Viikon jälkeen israelilaiset alkoivat puskea kohti kanavaa saavuttaen aiemmat asemansa. Kenraalimajuri Ariel Sharonin divisioona hyödynsi rakoa egyptiläisjoukkojen välissä ja ylitti kanavan. Sharon tunkeutui aggressiivisesti vastoin yleisesikunnan ohjeita Egyptiin saartaen sen kolmannen armeijakunnan.


title: Jom kippur -sota

text:
Maajoukkojen tuhottua kanavalla olleet ilmatorjuntapatterit Israelin ilmavoimat ryhtyi tekemään ilmaiskuja syvälle Egyptiin, jonka ilmavoimat menetti ilmataisteluissa satoja koneita
Syyrialaiset hyökkäsivät 5 divisioonan, 188 tykistöpatterin ja 1 400 panssarivaunun voimalla Golanin kukkuloita puolustavia kahta Israelin prikaatia vastaan. Israelilaisilla oli vain 188 panssarivaunua ja 11 tykistöpatteria. Syyrialaiset saivat haltuunsa pohjoisessa Israelin tiedusteluasemana toimineen Hermon-vuoren, mutta eivät murtaneet 7. prikaatin maastoista puolustuslinjaa. Etelässä suojaton Barakin panssariprikaati kärsi raskaita tappioita, ja sen komentaja eversti Shoham kaatui sodan alussa.


title: Jom kippur -sota

text: Ensimmäisinä päivinä käytiin myös meritaistelu Latakian satamakaupungin edustalla. Latakian taistelu kuuluu ensimmäisiin meritaisteluihin, joissa käytettiin ohjuksia ja häive-elektroniikkaa. Israelin laivasto antoi Syyrian ampua aluksiaan etäältä, mutta yksikään ei osunut. Kun syyrialaisilta loppuivat ohjukset, israelilaiset lähtivät takaa-ajoon ja upottivat useimmat vihollisalukset. Syyrialaiset vetäytyivät eivätkä enää käyneet meritaisteluja.


title: Jom kippur -sota

text: Etelässä Syyrian armeija pääsi lähelle Genesaretinjärveä ja ampui tykistöllä Hulan laaksossa sijaitseviin kyliin. 8. lokakuuta Israelin puolustusvoimat käynnisti vastahyökkäyksen. Kenraalimajuri Moshe Peledin johtamat panssarivoimat puskivat kaksi päivää kestäneissä katkerissa taisteluissa syyrialaiset takaisin vuoden 1967 aselepolinjoille Hermon-vuorta lukuun ottamatta. Israelin ilmavoimat iski Syyrian pääesikunnan rakennukseen suoraan Damaskoksen keskustaan.


title: Jom kippur -sota

text: 11.–14. lokakuuta käydyissä taisteluissa israelilaiset tunkeutuivat Syyrian maaperälle, ja ottivat paikalle saapuneet irakilaisjoukot sotavangeiksi. Lopulta israelilaisjoukot olivat vain 60 kilometrin päässä Damaskoksesta. Sodan viimeisinä päivinä Israelin laskuvarjojääkärit valtasivat Hermon-vuoren takaisin.


title: Jom kippur -sota

text: Kun Neuvostoliitto toimitti arabimaille kaikki niiden tarvitsemat aseet, Israel kärsi tarvikepulasta. Yhdysvaltain presidentti Richard Nixon oli sodan ensimmäisinä päivinä haluton toimittamaan aseapua, mutta painostettuna suostui ilmasillan muodostamiseen.


title: Jom kippur -sota

text: Arabien öljyntuottajajärjestö OPEC nosti heti sodan alettua öljyn hintaa 70 prosenttia, mikä tuotti tulosta. Öljysaarron hätäännyttämät Euroopan yhteisön maat ja Japani lopettivat tukensa Israelille, joka jäi Yhdysvaltojen tuen varaan. Mukaan mahtui silti poikkeus: Portugali antoi Azoreilla sijainneen lentotukikohtansa Yhdysvaltain käyttöön. Lisäksi osa varastoista oli Turkissa.


title: Jom kippur -sota

text: Operaatio "Nickel Grass" toimitti sodan aikana Israeliin 27 900 tonnia ammuksia, muuta varustusta ja 56 taistelulentokonetta. Varusteiden ohella Yhdysvallat antoi Israelille tärkeää tiedustelutietoa egyptiläisjoukkojen sijainnista, mikä osaltaan mahdollisti murskaavan vastahyökkäyksen.


title: Jom kippur -sota

text: Neuvostoliitto esti turvallisuusneuvostoa puuttumasta tilanteeseen niin kauan kuin Israelin tappio näytti mahdolliselta. Kun lopputulos valkeni, tulitauko astui virallisesti voimaan 23. lokakuuta 1973, joskin taistelut jatkuivat tästä vielä kaksi päivää Israelin vallatessa lisää alueita. Kaikilla osapuolilla oli sotavankeja.


title: Jom kippur -sota

text: Vaikka sota päättyi Israelin kiistattomaan sotilaalliseen voittoon, kansa oli raivoissaan huonosta valmistautumisesta sotaan. Tulilinjalle joutui erityisesti puolustusministeri Moshe Dayan. Agranat-komission raportti syytti huonosta valmistautumisesta etupäässä armeijaa, mutta Golda Meirin hallitus joutui silti eroamaan. Yleisesikuntapäällikkö David Elazar erosi komission suosituksen mukaisesti. Israelin kuuden päivän sodassa hankkima voittamattomuuden sädekehä oli säröillyt pahasti sodan alkuvaiheen vastoinkäymisissä, kun taas Egypti ja Syyria olivat osoittaneet arabiarmeijoiden kykenevän toteuttamaan vaativia operaatioita ja käyttämään moderneja asejärjestelmiä tehokkaasti.


title: Jom kippur -sota

text: Egyptissä presidentti Anwar Sadat säilytti asemansa tappiosta huolimatta. Katsottiin, että kiistattomat sotataidon osoitukset ja menestys sodan alkupäivinä olivat palauttaneet Egyptin sotilasmaineen, joka oli romahtanut kuuden päivän sodassa. Sodan lopputulos - neljäs Egyptin tappio Israelille 25 vuodessa - kuitenkin vakuutti Sadatin rauhan tarpeellisuudesta ja revanssin toivottomuudesta, ja vuosikymmenen lopulla Egypti ensimmäisenä arabimaana allekirjoitti rauhansopimuksen Israelin kanssa. Sadat sai henkilökohtaisesti maksaa sopimuksesta kovan hinnan, kun hänet salamurhattiin sopimuksen allekirjoittamisen takia 1981. Sopimuksen mukaan Israel luopui Siinaista. Syyrian kanssa Israel on sotinut jom kippur -sodan jälkeenkin, eikä mailla ole edelleenkään rauhansopimusta.


title: Tiamiini

text: Tiamiini eli B-vitamiini on yksi ihmisen tarvitsemista vesiliukoisista vitamiineista. Tiamiinia tarvitaan ruoan muuntamiseen energiaksi. Se toimii karboksylaasin ja monien muiden entsyymien koentsyyminä.


title: Tiamiini

text: Kaikki B-vitamiinit ovat entsyymien tarvitsemien koentsyymien esiasteita. Tiamiini muodostaa aktiivisia fosforihappoestereitä, joista tavallisin on tiamiinipyrofosfaatti (TPP) ja jotka toimivat koentsyymeinä. Tiamiini osallistuu yli 20 erilaiseen aineenvaihdunnan entsyymijärjestelmään. Se on mm. osa karboksylaasientsyymiä, jota tarvitaan hiilihydraattien ja rasvojen metaboliassa. Tiamiini on muun muassa kolmen Krebsin kierron glykolyysissa vaikuttavan entsyymin kofaktori: "transketolaasin", joka muuntaa 2,3-difosfaattiglyseraattia (2,3-DG) pentoosifosfaattireitille, "pyruvaattidehydrogenaasin", joka kytkee palorypälehapon (pyruvaatin) asetyylikoentsyymi A:han (CoA) ja ohjaa sen Krebsin kiertoon, sekä "alfa-ketoglutaraattidehydrogenaasin", joka kiihdyttää Krebsin kiertoa muuntamalla alfa-ketoglutaraattia sukkinyylikoentsyymi-A:ksi (succinyl-CoA). Tiamiini on tärkeä myös ääreishermoston toiminnalle.


title: Tiamiini

text: Tiamiinin puutteessa palorypälehappoa kasaantuu kudoksiin, mikä aiheuttaa väsymystä, ärtyneisyyttä, hermosärkyä ja kävelyhäiriöitä. Pitkäaikainen puute aiheuttaa beriberitautia, joka johtaa sydämen toimintahäiriöön ja lopulta kuolemaan.


title: Tiamiini

text: Itämerellä lohissa esiintyvä M74-oireyhtymä aiheutuu tiamiinin puutteesta, jonka takia kalojen jälkeläiset kuolevat ruskuaispussivaiheessa.


title: Tiamiini

text: Tiamiinin tarve riippuu muun muassa ravinnon hiilihydraattien määrästä. Myös runsas alkoholin käyttö lisää tiamiinin tarvetta.


title: Tiamiini

text: Valtion ravitsemusneuvottelukunnan suositusten mukaan tiamiinia tulisi saada ravinnosta vuorokaudessa 0,12 mg megajoulea kohti eli aikuisilla naisilla noin 1,0–1,1 mg/vrk ja miehillä 1,2–1,4 mg/vrk. Raskaana olevilla ja imettävillä naisilla tiamiinin tarve on hieman suurempi. Lapsilla suositus vaihtelee iän mukaan.Suomessa naiset saavat tiamiinia keskimäärin 1,1 mg/vrk (0,16 mg/MJ) ja miehet 1,5 mg/vrk (0,16 mg/MJ). Suosituksiin verrattuna tiamiinia saadaan enimmäkseen riittävästi, mutta merkittävällä osalla väestöstä saanti on pienempää kuin keskimääräinen tarve. Ravintoainevalmisteista saatava tiamiini parantaa kuitenkin tilannetta. Suomalaisten ravinnosta saatava tiamiini tulee pääosin viljavalmisteista ja liharuoista sekä kasviksista.


title: Tiamiini

text: Tiamiinia on kaikissa ruoka-aineissa lukuun ottamatta eräitä pitkälle jalostettuja elintarvikkeita. Erityisen runsaasti tiamiinia on täysjyväviljoissa, herneissä, sienissä, vähärasvaisessa sianlihassa ja sisäelimissä.


title: Tiamiini

text: Diabeetikon tiamiinin tarve näyttää olevan normaalia suurempi, sillä diabeetikko erittää tätä vitamiinia 15 kertaa nopeammin virtsaan kuin ei-diabeetikko. Seurauksena on usein tiamiinin puute. Warwickin yliopiston tutkimuksessa tyypin 1 diabeetikoiden plasman tiamiinipitoisuus oli keskimäärin 15,3 nmol/l, tyypin 2 diabeetikoiden 16,3 nmol/l ja terveiden verrokkien vastaavasti 64,1 nmol/l. [Suomessa Yhtyneet Kliiniset Laborarotoriot antaa plasman tiamiinin (fB-B1-Vit) viitearvoiksi 75–220 nmol/l.] Brittidiabeetikoilla tiamiinin pitoisuus oli siten keskimäärin noin 75 % pienempi kuin terveillä verrokeilla. Puute altistaa tutkijoiden mukaan valtimomuutoksille. Vajausta voi olla vaikea korjata ilman vitamiinilisää. Sitä voidaan ottaa tiamiinina tai sen rasvahakuisena (lipofiilisena) muotona, benfotiamiinina.


title: Tapani Löfving

text: Tapani (Stefan) Löfving (24. joulukuuta 1689 Narva – 22. lokakuuta 1777 Porvoo) oli suomalainen sissipäällikkö ison- ja pikkuvihan aikoihin. Jälkipolville häneltä on jäänyt päiväkirja, jossa hän kertoo huimapäisistä seikkailuistaan. Päiväkirjassa kerrottujen tapahtumien pohjalta Kyösti Wilkuna on kirjoittanut romaanin "Tapani Löfvingin seikkailut", jonka ensimmäinen painos painettiin kahdessa osassa 1911 ja 1912. Alkuperäinen päiväkirja on nähtävillä Porvoon Lyseon kirjastossa.


title: Tapani Löfving

text: Löfving taisteli sissipäällikkönä venäläisten miehitystä vastaan ansiokkaasti, mutta kokonaisuutta ajatellen suomalaisten sissien toiminnalla ei ollut suurta merkitystä. Itse asiassa suomalaiset talonpojat suhtautuivat sissien toimintaan kielteisesti, ja Löfvingiä itseään pidettiin jopa pelkkänä rosvona, sillä venäläinen kenraali Fjodor Apraksin oli luvannut suomalaisille täyden turvallisuuden. Koska venäläiset kostivat sissien teot suomalaisille, Löfving koki useasti suomalaisten talonpoikien vastarintaa ja haluttomuutta yhteistyöhön. Ruotsin valtionjohdolta Löfving sai kuitenkin täyden tuen.


title: Tapani Löfving

text: Tapani Löfving syntyi 24.12.1689 Narvassa Virossa. Koska hänet kastettiin Tapaninpäivänä, hänet nimettiin marttyyri Stefanuksen mukaan. Tuolloin Ruotsiin kuuluneessa varuskunta- ja linnoituskaupungissa oli paljon suomalaisia sotilaita, kuten Tapani Löfvingin isä tykistökonstaapeli Mårten Löfving. Isän ammatti innosti poikaa sotilasuralle. Hänen äitinsä oli Katariina (tai Carin), omaa sukuaan Winter. Tämä toimi kätilönä Helsingissä 1700-luvun alussa ja kuoli 1735 Tukholmassa.


title: Tapani Löfving

text: Lapsuutensa Löfving vietti syntymäkaupungissaan, mutta muutti 1698 perheensä mukana Käkisalmeen. Tuolloin ennen suurta Pohjan sotaa Ruotsin alue oli laajimmillaan. Vuonna 1703 nuori Löfving lähti kirjuriksi Viipuriin. Kirjanpitäjän tai kauppiaan ammatista hän ei ollut koskaan haaveillut, sillä sotilaan ammatti houkutteli 14-vuotiasta Tapania eniten. Luonteeltaan hänen kerrotaan olleen vahva, rohkea ja älykäs. Viipurissa Löfving työskenteli kirjurina kaukaisten sukulaistensa Freesin kauppiasveljesten palveluksessa. Samoihin aikoihin sekä Ruotsi että Venäjä valmistautuivat sotaan siirtämällä joukkoja Karjalan alueelle. Vuonna 1706 Venäjän tsaari Pietari Suuri joukkoineen aloitti noin kaksi viikkoa kestäneen Viipurin piirityksen, jonka aikana Löfving sai ensimmäisen kosketuksen sotaan. Venäläiset pommittivat Viipuria ankarasti, mutta silti kenraaliluutnantti Meydell ja hänen 3 000 sotilastaan karkottivat venäläisten 20 000 miehen armeijan.


title: Tapani Löfving

text: Löfvingin ura kauppiaana katkesi äkillisesti hänen ollessaan 19-vuotias. Erään venäläistä kasakkaa esittävän karikatyyrin takia hän menetti työpaikkansa Freesin veljesten kirjurina, mutta sai silti heidän suosituksensa rajamajuri Simo Affleckin eli Simo Hurtan palvelukseen. Häneltä Löfving sai hoidettavakseen Suorlahden kartanon Kiteellä.


title: Tapani Löfving

text: Vuonna 1709 Ruotsin tilanne alkoi näyttää huolestuttavalta. Sen armeija hävisi täydellisesti Venäjälle Pultavassa kesällä 1709, minkä jälkeen vuoden 1710 kesällä seurasi Viipurin valloitus ja isoviha. Rajamajuri Affleck, joka oli vaikutusvaltainen mies, oli jo aiemmin paennut Pohjois-Karjalasta turvaan Kajaanin linnaan. Saman vuoden heinäkuussa Löfving joutui Suorlahdessa venäläisten kasakoiden vangiksi, mutta pääsi kuitenkin karkaamaan. Syksyn tullessa venäläiset joukot olivat edenneet Pielisjärvelle saakka, joten Löfving sai komennuksen Kajaaniin. Sieltä käsin hän teki joulukuussa 1710 tiedustelumatkan Nurmekseen, missä hän joutui uudelleen venäläisten kasakoiden vangiksi. Löfving onnistui pakenemaan ja hälyttämään lisäjoukkoja Kajaanista, minkä jälkeen hän ja parikymmentä muuta miestä tuhosivat huomattavasti suuremman venäläisen joukon ja saivat sotasaaliiksi 60 hevosta.


title: Tapani Löfving

text: Palattuaan voitokkaalta tiedusteluretkeltä Nurmeksesta Löfving pyysi eroa rajamajuri Affleckin palveluksesta ja päätti liittyä armeijaan. Tammikuun 1711 alussa hän matkusti Liljendaliin, jossa Suomen pääarmeija oli silloin leirissä. Aluksi Löfving joutui vasten tahtoaan katsastuskirjuriksi, mutta pian hänet komennettiin tiedustelu- ja partioretkille. Retket suuntautuivat suurimmaksi osaksi Karjalan alueelle, missä Löfving teki havaintoja venäläisten joukkojen lukumäärästä ja liikkeistä. Aina Viipuriin asti ulottuvilla retkillä Löfvingin johdolla toimineet 3–5-henkiset ryhmät tekivät tuhotöitä polttamalla varastoja, järjestäen väijytyksiä ja surmaten vihollisia. Soluttautuminen vihollisen joukkoihin oli Löfvingille helppoa, sillä hän oli varsin kielitaitoinen ja osasi puhua suomen ja ruotsin lisäksi saksaa ja venäjää. Retkillä Löfving vietti yhteensä kaksi vuotta, minä aikana hän teki tarkkoja raportteja esimiehilleen.


title: Tapani Löfving

text: Keväällä 1713 venäläiset tekivät maihinnousun Helsinkiin ja heinäkuuhun mennessä vihollinen oli edennyt Porvooseen, jonne Suomen armeijan pääjoukko Löfving mukaan lukien oli joutunut perääntymään. Porvoon taistelussa Suomen armeija oli altavastaajana venäläisten suuren miesylivoiman takia, joten Löfving sai käskyn polttaa Porvoon sillan suomalaisten sotilaiden perääntymisen jälkeen. Se onnistui, mutta taistelun tiimellyksessä Löfving menetti vasemman korvansa. Yksittäiset taistelut vaikuttivat koko sotaan vain vähän, sillä eteläinen Suomi oli pian venäläisten miehittämä. Suomen armeija perääntyi Hämeenlinnaan.


title: Tapani Löfving

text: Tapani Löfvingin merkittävät elämäntapahtumat.


title: Tapani Löfving

text: Ratkaiseva suomalaisten ja venäläisten välinen taistelu käytiin vielä samana vuonna Hämeenlinnan lähellä ja se johti Suomen armeijan pirstoutumiseen. Turusta tuli venäläisille tärkeä alue, joten Löfving jäi Lounais-Suomeen. Hänen maineensa oli huomattava sekä suomalaisten että venäläisten keskuudessa ja hänet oli etsintäkuulutettu. Lukuisista yrityksistä huolimatta häntä ei enää saatu vangituksi. Vuosina 1713–1717 Löfving toimi myös Ahvenanmaan saaristossa. Hän käytti jälleen soluttautumistaitojaan, sillä koko läntinen ja eteläinen osa Suomea oli venäläisten miehittämä, tekeytyen mm. vanhukseksi, kerjäläiseksi, venäläiseksi rengiksi ja omaksi kirjeenkantajakseen. Tukikohtanaan Löfving piti noiden viiden vuoden aikana Ahvenanmaan pieniä saaria, sillä miehittämättömille saarille oli helppo piiloutua ja yhteydet Ruotsiin olivat hyvät, talvisin meri oli jäässä ja kesäisin Ruotsiin oli avoin väylä kulkea laivalla tai veneellä.


title: Tapani Löfving

text: Löfving teki raportteja ja sabotoi pääosin Turkua, sillä suurin osa kaupungin väestöstä oli venäläisiä sotilaita. Tiedustelu- ja sabotointimatkoilla Löfvingillä oli mukanaan vain mies tai pari, sillä suora sodankäynti ei enää tullut kysymykseen vihollisten suuren määrän vuoksi. Löfving sai kuitenkin aikaan huomattavaa tuhoa, mm. räjäyttämällä viljavarastoja ja särkemällä tsaarille tarkoitetut ja varatut täydet viinitynnyrit. Ahvenanmaan saaristossa hän jäljitti ryösteleviä kasakoita ja onnistui toimittamaan heistä useita vankeuteen Ruotsiin. Vuonna 1716 Löfving ylennettiin vänrikiksi, vuonna 1717 Löfving sai kutsun Ruotsin kuninkaalta Kaarle XII:lta saapua Lundin kaupunkiin. Turkista palannut Kaarle antoi Löfvingille henkilökohtaisen tunnustuksen, Löfving puolestaan kertoi kuninkaalle Suomen tilanteesta ja pyysi häneltä apujoukkoja venäläisten karkottamiseen. Ruotsalaisten joukkojen lähettämiseen kuningas ei kuitenkaan suostunut. Löfving sai jatkaa sissisotaa ja tiedusteluretkiä suomalaisten voimin isänmaan puolesta.


title: Tapani Löfving

text: Armeijan palveluksesta Löfving erosi vasta vuonna 1720, vain vuotta ennen rauhaa. Vuonna 1721 solmitun Uudenkaupungin rauhan jälkeen hänet ylennettiin kapteeniksi. Löfving meni naimisiin lapsuudenystävänsä Riikan kanssa, vuokrasi maatilan Helsingistä ja ryhtyi viljelemään maata.


title: Tapani Löfving

text: Löfving ei ensin saanut minkäänlaista tukea valtiolta isonvihan aikana Ruotsin hyväksi tekemästään työstä, mutta vuonna 1736 hän sai kuitenkin lahjoituksena Hommanäsin tilan Porvoosta uskollisuudestaan kuninkaalle. Pikkuvihan, joka tunnetaan myös nimellä hattujen sota, alkaessa vuonna 1742 Löfving pestautui jälleen partiotehtäviin. Sodan loputtua hän jatkoi maanviljelyä Porvoossa. Vuonna 1747 hän sai majurin arvon ja valtio alkoi maksaa hänelle eläkettä. Löfving kuoli Porvoossa lähes 88 vuoden iässä.


title: Tohtori Živago

text: Tohtori Živago () on Boris Pasternakin kirjoittama romaani, jonka pohjalta on tehty samanniminen elokuva. Teos on nimetty päähenkilönsä, lääketieteen tohtori ja runoilija Juri Živagon mukaan.


title: Tohtori Živago

text: Romaani valmistui vuonna 1956, vaikka Pasternak oli kirjoittanut osia siitä jo 1910- ja 1920-luvulla. Pasternak lähetti käsikirjoituksensa "Novyi mir" -kirjallisuuslehteen, joka hylkäsi sen, koska kirjoittaja oli huonoissa väleissä neuvostokirjallisuuden päättävien tahojen kanssa. Pasternakin tausta oli hankala: hänen isänsä lähti pakolaisena (tai karkotettiin) Englantiin 1920-luvulla. Lisäksi kirja arvosteli 1920-luvun Neuvosto-Venäjää, jolle oli 1950-luvulle tultaessa systemaattisesti rakennettu monoliittisen koskematon kuva. Lisäksi kirja esitti vallankumousta edeltävän yläluokan myönteisessä valossa.


title: Tohtori Živago

text: Kirja ilmestyi italiankielisenä käännöksenä Milanossa 1957. Pasternak oli lähettänyt käsikirjoituksen häntä tapaamaan tulleen Moskovan radiossa työskennelleen italialaisen kommunistin Serbio D'Angelon mukana kustantaja Giangiacomo Feltrinellille, ja he allekirjoittivat kustannussopimuksen 30. kesäkuuta 1956. Feltrinellistä tuli samalla teoksen ulkomaisten oikeuksien haltija. Venäjänkielinen käsikirjoitus päätyi CIA:n käsiin tammikuussa 1958, ja julkaisusta tehtiin päätös. CIA oli käynnistänyt jo aiemmin länsimaisen kirjallisuuden venäjäntämishankkeen, ja kirjallisuutta salakuljetettiin Venäjälle. Pasternakin teoksen julkaisijaksi haluttiin kuitenkin puolueeton kustantaja, joksi valittiin hollantilainen Mouton. Painos oli kolmetuhatta kappaletta, ja sitä jaettiin Brysselin maailmannäyttelyssä Civitas Dei -paviljogissa 365 kappaletta ja lisäksi muissa CIA:n tärkeiksi arvioimissa paikoissa. CIA teetti kirjasta myös pokkariversion, jota jaettiin Wienin nuorisofestivaaleilla 1959. Julkaisun vaiheista ovat kirjoittaneet uutta tietoa Peter Finn ja Petra Couvée 2014 ilmestyneessä kirjassaan "The Zahivago Affair – The Kremlin, the CIA, Battle over a Forbidden Book". He hyödynsivät tutkimustyössään vuonna 2014 tehtyä eräiden CIA:n asiakirjojen salassapitomääräysten purkua.


title: Tohtori Živago

text: Suomennos ilmestyi 1958. Osittain "Tohtori Živagon" ansiosta Pasternakille myönnettiin vuoden 1958 Nobelin kirjallisuuspalkinto, josta neuvostoviranomaiset kuitenkin pakottivat hänet kieltäytymään. Neuvostoliitossa teos julkaistiin vasta vuosia Pasternakin kuoleman jälkeen, vuonna 1988 "Novyi mir"-lehdessä.


title: Tohtori Živago

text: Juri Živago on päähenkilönä herkkä ja runollinen, lähes mystisyyteen taipuvainen henkilö. Hänen vaimonsa ja hänen rakastajattarensa Lara auttavat hänet tilanteista, joista hän ei itse selviä. Živago ei sopeudu uuteen järjestelmään, ja hänen valintansa johdattavat hänet Venäjän vallankumouksen syövereihin etenkin Siperiassa. Hän ajelehtii kommunistien sotaretkikunnan, komissaari Strelnikovin (Laran aviomiehen) sekä rakkautensa välissä, seuraten sodan tuomaa tuhoa sivullisena.


title: Tohtori Živago

text: David Lean ohjasi romaanista Robert Boltin käsikirjoituksen pohjalta vuonna 1965 valmistuneen elokuvan "Tohtori Živago". Elokuvan pääosissa ovat Omar Sharif (tohtori Živago), Julie Christie ja Geraldine Chaplin. Elokuva sai viisi Oscar-palkintoa.


title: Tohtori Živago

text: "Tohtori Živago" on vuonna 2002 valmistunut Masterpiece Theatre Show’n television minisarja, jonka pääosissa ovat Hans Matheson ja Keira Knightley.


title: Tohtori Živago

text: Vuonna 2006 teoksen pohjalta valmistui kahdeksanosainen venäläinen minisarja, jonka pääosia esittävät Oleg Menšikov ja Tšulpan Hamatova.


title: Viisi

text: Viisi voi tarkoittaa seuraavia:


title: Team Fortress Classic

text: Team Fortress Classic ("TFC" tai "TF 1.5") on Valve Corporationin kehittämä ja Sierra Entertainmentin vuonna 1999 julkaisema ensimmäisen persoonan ammuntapeli. Peli perustuu "Quake"-pelin Team Fortress -modifikaatioon ja se käyttää GoldSrc-pelimoottoria joka on raskaasti muokattu versio Quake-moottorista.


title: Team Fortress Classic

text: "Team Fortress Classic" on tavoitepohjainen ensimmäisen persoonan ammuntapeli. Se on moninpeli, jossa keskenään taistelee kaksi tiimiä, "RED" ja "BLU". Tiimit taistelevat erilaisissa ympäristöissä aavikosta Itä-Eurooppaan.


title: Team Fortress Classic

text: Pelillisesti joukkueet eivät juurikaan eroa toisistaan. Ainoa huomattava ero on tehtävänanto tietyissä pelimuodoissa sekä tiimin hahmojen väritys ja tunnukset.


title: Team Fortress Classic

text: Erän alussa pelaaja valitsee pelattavan hahmon. Hahmot jakautuvat hyökkääviin, puolustaviin ja tiimiä tukeviin luokkiin. Jokaisella hahmolla on 100 osumapistettä sekä luokasta riippuen 100-300 osumapisteen Kevlar-liivi joka määrittää hahmon ottaman vahingon. Hahmot voivat kasvattaa suojaliivin kestoa sekä ammusten määrää keräämällä varusteita taistelukentältä. Jokaisella hahmolla on Franchi SPAS-12 -haulikko, katkaistu haulikko, naulapyssy ja erilaisia kranaatteja. Kaikilla muilla paitsi Engineerillä ja Spyllä (jotka käyttävät luokkakohtaisia lähitaisteluaseita) on varusteenaan sorkkarauta.Peli sisältää kolme virallista pelimuotoa: "Capture Point", "Capture The Flag" ja "Hunted".


title: Team Fortress Classic

text: Tarina ei ilmene peliä pelattaessa, mutta se on esitetty "Team Fortress 2:n" verkkosivuilla julkaistuissa sarjakuvissa. "TFC":llä ja "TF2":lla on paljon samanlaisuuksia; Useita karttoja on kierrätetty, minkä lisäksi "TF2":n Engineerin isä Radigan Conagher toimii Engineerinä "TFC":ssa


title: Team Fortress Classic

text: Redmond, Blutarch ja Gray Mann syntyivät vuonna 1822 kolmoisveljeksinä rikkaalle englantilaiselle Zepheniah Mannille, joka oli saavuttanut omaisuutensa aseteollisuudella. Gray, joka oli älykäs, tiedostava ja puhekykyinen heti syntymästään saakka, joutui kotkan kidnappaamaksi vuoden 1822 Suuren Kotkavitsauksen aikana vain pari minuuttia synnytyksen jälkeen ja katoaa näin moneksi vuodeksi; Zepheniah salaa Grayn olemassaolon kaikilta muilta. Redmond ja Blutarch olivat äärettömän kilpailuhenkisiä kamppaillessaan iäkkään isänsä suosiosta, tarkoituksenaan periä tämän yhtiö hänen kuolemansa jälkeen. 1860-luvulla he vakuuttelivat Zepheniahin ostamaan yhtiölleen lukuisia maaplänttejä ympäri Yhdysvaltoja (virheellisen uskomuksen mukaan höyrymoottorit toimivat soralla, ja nämä maa-alueet olisivat sitä täynnä), mutta kun he saapuivat paikan päälle selvisi, että alueet olivat pelkkää karua joutomaata. Myöhemmin matkan aikana Zepheniah sairastui lukuisiin eri tauteihin, ja kuoli pian sen jälkeen. Testamentissaan, Zepheniah luovutti sotatarvikeyrityksensä Mann Co.:n adjutantilleen, australialaiselle metsästäjälle Barnabas Halelle ja tiluksensa palvelijattarelleen, Elizabethille. Rangaistuksena harkitsemattomuudesta ja lyhytnäköisyydestä Zepheniahksen testamentti määräsi Redmondin ja Blutarchin jakamaan hyödyttömät maat jotka he olivat pakottaneet hänet hankkimaan. Pian tämän jälkeen Blutarch perusti oman yhtiönsä Builders League Unitedin (BLU) ja palkkasi joukon palkkasotureita valtaamaan maa-alueet kokonaan itselleen; Redmond seurasi esimerkkiä omalla yhtiöllään, Reliable Excavative Demolition (RED).


title: Team Fortress Classic

text: Heidän taistelunsa jatkuivat neljä vuosikymmentä, eikä kumpikaan veljeksistä antanut periksi. Blutarch tajusi, että he kuolisivat pian, ja palkkasi insinööri Radigan Conagherin rakentamaan hänelle koneen, jolla hän pystyisi elämään vaikka loputtomiin. Tällä tavalla Blutarch uskoi voivansa voittaa veljensä ja napata alueet itselleen. Myöhemmin Conagher tapasi salaperäisen naisen joka tarjosi hänelle Australium-nimistä arvokasta metallia, jos Conagher vaihdossa valmistaisi Redfordille täysin identtisen koneen. Conagher suostui, mutta myöhemmin näytetään kuinka hän rakentaa vielä kolmannenkin koneen tuntemattomasta syystä.


title: Team Fortress Classic

text: RED:in ja BLU:n väliset taistelut jatkuivat yli 60 vuotta; Redmond ja Blutarch palkkasivat joukon uusia palkkasotureita taistelemaan vuonna 1968. Tähän aikaan heidän yhteenottojaan valvoo ”Ylläpitäjä” (Administrator), Elizabethin tyttärentytär, ja australialaisesta Saxton Halesta on tullut Mann Co:n toimitusjohtaja, yhtiön joka välittää aseita kummallekin osapuolelle.


title: Team Fortress Classic

text: Yhteisö on nykyään erittäin pieni mutta se on luonut paljon erilaisia modeja, karttoja, pelimuotoja ja uutta sisältöä.


title: Team Fortress Classic

text: AMX MOD:in ja AMX MOD X:n tarkoitus on auttaa ylläpitäjien valvontaa palvelimilla. Sen avulla on helpompi mm. potkia pelaajia ja antaa ilmoituksia.


title: Team Fortress Classic

text: Surf-kartoissa tavoite on liukua erilaisten pintojen päällä. Deathrunissa tasohypellään ansoja varoen. Climbissä kiipeillään erilaisissa kartoissa. Bhopin idea on hyppiä nopeasti käyttäen hyväksi pelin ohjelmointivirhettä, bugia joka mahdollistaa nopean liikkumisen.


title: Team Fortress Classic

text:
"TFC":n kehitys alkoi pian "Half-Lifen" ilmestymisen jälkeen. Alkuperäisen "Team Fortressin" kehittäjät olivat aikeissa kehittää uuden pelin, "Team Fortress 2":n joka perustuisi "Quake 2"-moottoriin. Valve kuitenkin osoitti kiinnostusta ja osti pelin oikeudet ja palkkasi alkuperäiset tekijät, John Cookin ja Robin Walkerin. Valve alkoi kehittää peliä nimeltä Valve's Team Fortress mutta sen kehitys oli hidasta ja Valve halusi jonkin tuotteen markkinoille. Näin syntyi "Team Fortress Classic"
Vaikka "TFC" on kuoleva peli, sillä on iso kilpailullinen yhteisö. United Gaming Clans tarjoaa kilpailuja myös "Team Fortress 2:een" ja "Fortress Forever"-modiin.


title: WrestleMania

text: WrestleMania on suurin vuosittainen showpainitapahtuma, jota yhdysvaltalainen World Wrestling Entertainment on järjestänyt jo vuodesta 1985 lähtien. WrestleMania tapahtumassa on tavallisesti vain Main Event -tason ottelijoita, eivätkä ottelutkaan ole välttämättä tavallisia yksi yhtä vastaan otteluja. Royal Rumble-tapahtuman voittaja saa titteliottelun WWE World Heavyweight mestaria vastaan.


title: Rustokalat

text: Rustokalat ("Chondrichthyes") ovat yksi selkärankaisten ("Vertebrata") luokista. Siihen sisältyvät hait ("Selachimorpha"), rauskut ("Batoidea") ja sillikuningaskalat ("Chimaeriformes").


title: Rustokalat

text: Rustokalojen kallo ja tukiranka on pääosin rustoinen toisin kuin luukaloilla. Niillä ei ole uimarakkoa ja niiden iho on hammassuomujen peittämä. Rustokalojen suomut ovat erilaisia luukaloihin verrattuna. Rustokalojen suussa on useita rivejä hampaita, joista osa odottaa aina käyttövuoroaan. Niitä kutsutaan "ihohampaiksi" eli "dentikkeleiksi". Rustokaloilla on erittäin hyvä hajuaisti ja ne pystyvät tunnistamaan myös toisen eläimen ympärillä olevan heikon sähkökentän.


title: Rustokalat

text: Lisäksi rustokalojen hengityselimistö kidukset poikkeavat hieman luukaloista. Kaikkien kalojen verenkierto on yksinkertainen sillä niiden sydämessä on vain yksi eteinen ja yksi kammio. Siis sydämeen tulee ja siitä lähtee hiilidioksidipitoista verta. Kaasujen kuten hapen ja hiilidioksidin vaihtuminen tapahtuu yleensä kiduksissa.


title: Rustokalat

text: Rustokaloilla on sisäinen hedelmöitys, ja ne synnyttävät joko eläviä poikasia tai munivat munia. Ne saavat kerralla paljon vähemmän poikasia kuin luukalat, enimmillään 10-20 poikasta. Poikaset saavuttavat sukukypsyyden vasta 6-18 vuoden iässä.


title: Rustokalat

text: Useimmat hait ovat petoja, mutta suurikokoisimmat hait käyttävät ravintonaan planktonia. Rauskut taas elävät meren pohjassa käyttäen ravintonaan muun muassa nilviäisiä ja äyriäisiä.


title: Rustokalat

text:
Rustokaloilla on kaksi alaluokkaa; näistä koppapäisiin kuuluu vain yksi lahko.
Vaihtoehtoisessa luokituksessa koppapääkalat luetaan omaksi luokakseen rustokalojen rinnalle.


title: Ronaldo

text: Ronaldo Luis Nazário de Lima (s. 22. syyskuuta 1976 Rio de Janeiro, Rio de Janeiro, Brasilia) on brasilialainen jalkapalloilija. Hänellä on myös Espanjan kansalaisuus. Ronaldo edusti seurajoukkueurallaan muun muassa Barcelonan, Real Madridin, Internazionalen ja AC Milanin joukkueita.


title: Ronaldo

text: Ronaldoa pidetään yhtenä kaikkien aikojen parhaista jalkapalloilijoista. Hänet on valittiin kolmesti Fifan vuoden pelaajaksi ja kahdesti Kultaisen pallon voittajaksi. Ronaldo pelasi hyökkääjänä ja tuli tunnetuksi maalintekotaidoistaan, harhautuksistaan ja nopeudestaan. Brasilian jalkapallomaajoukkueessa Ronaldo voitti kaksi maailmanmestaruutta. Hän on MM-historian toiseksi paras maalintekijä 15 maalillaan. Syyskuussa 2011 Ronaldo ilmoitti lopettavansa uransa sairauden ja jatkuvien kiputilojen vuoksi .


title: Ronaldo

text: Ronaldon viimeinen junioriseura oli São Cristóvão. Ammattilaisuransa hän aloitti edustamalla kotimaassaan Cruzeiroa vuosina 1993–1994. Vuosina 1994–1996 Ronaldo edusti Alankomaiden Eredivisien PSV:tä. Hän voitti Eredivisien maalikuninkuuden vuonna 1995 tehtyään 30 maalia.


title: Ronaldo

text: Vuosina 1996–1997 Ronaldo edusti Espanjan Primera Divisiónin Barcelonaa. Hän voitti Barcelonan riveissä Cup-voittajien cupin vuonna 1997. Ronaldo voitti Primera Divisiónin maalikuninkuuden vuonna 1997 tehtyään 34 maalia. Hän voitti tuolloin myös Euroopan Kultaisen kengän. Vuosina 1997–2002 Ronaldo edusti Italian Serie A:n Interiä. Hän voitti Interin riveissä UEFA Cupin vuonna 1998.


title: Ronaldo

text: Vuosina 2002–2007 Ronaldo edusti Espanjan Primera Divisiónin Real Madridia. Hän voitti Real Madridin riveissä Intercontinental Cupin vuonna 2002 ja Espanjan-mestaruuden vuonna 2003. Ronaldo voitti Primera Divisiónin maalikuninkuuden vuonna 2004 tehtyään 24 maalia. Vuosina 2007–2008 hän edusti Italian Serie A:n Milania.


title: Ronaldo

text:
Ronaldon siirto Barcelonasta Interiin noin 24 miljoonaa nykyistä euroa vastaavalla summalla oli aikanaan siirtosummien maailmanennätys. Real Madridissa hän oli yksi seuran Galáctico-hankinnoista yhdessä muun muassa Luís Figon, Zinédine Zidanen ja David Beckhamin kanssa.
Vuonna 2007 toukokuun 31. päivä Ronaldosta tuli ostotarjous Italian Serie A:ssa pelaavalta AC Milanilta.Sopimus kattoi 2 kautta Serie A:ssa.


title: Ronaldo

text:
Kaudella 2006-2007 Ronaldosta tuli yksi AC Milanin avainpelaajista. Hän pelasi yhteensä 14 liigaottelua ja teki niissä 7 maalia.
Seuraavalla kaudella Ronaldo kärsi loukkaantumisista ja paino-ongelmista. Hän pelasi vain kuudessa ottelussa ja teki niissä 2 maalia.
Ronaldon sopimus loppui vuoteen 2008 eikä sitä uusittu.


title: Ronaldo

text:
Ronaldo teki 2. maaliskuuta 2009 sopimuksen Brasilian pääsarjassa pelaavan Corinthiansin kanssa. Sopimus ulottui syyskuuhun saakka.
Ronaldo pelasi Corinthiansin riveissä 40 ottelua ja teki niissä 15 maalia.
Sopimus päättyi syyskuun 20. päivä


title: Ronaldo

text: Ronaldo ilmoitti syyskuun 29. päivänä lopettavansa sekä seura- että maajoukkuepeliuransa.


title: Ronaldo

text: Ronaldo on pelannut Brasilian maajoukkueessa 97 ottelua vuosina 1994–2006 ja tehnyt niissä 62 maalia. Hän on Brasilian toiseksi paras maalintekijä Pelén jälkeen. Ronaldo on voittanut Brasilian riveissä maailmanmestaruuksien lisäksi Copa Américan vuosina 1997 ja 1999 sekä Maanosaliittojen cupin vuonna 1997. Hän oli myös saavuttamassa Brasilian riveissä pronssia 1996 olympiaturnauksessa.


title: Ronaldo

text: Ronaldo voitti Brasilian riveissä mestaruuden vuoden 1994 MM-kilpailuissa. Hän ei kuitenkaan pelannut turnauksessa minuuttiakaan. Vuoden 1998 MM-kilpailuissa Ronaldo johdatti Brasilian hopealle. Hänet valittiin turnauksen parhaaksi pelaajaksi. Ronaldo teki turnauksessa neljä maalia. Hän ei kuitenkaan ollut parhaimmillaan turnauksen loppuottelussa saatuaan seitsemän tuntia ennen ottelua mystisen sairauskohtauksen.


title: Ronaldo

text: Vuoden 2002 MM-kilpailuissa Ronaldo johdatti Brasilian mestaruuteen. Hänet valittiin turnauksen toiseksi parhaaksi pelaajaksi. Ronaldo voitti turnauksen maalikuninkuuden kahdeksalla maalillaan. Hän teki muun muassa molemmat maalit lukemiin 2–0 päättyneessä loppuottelussa Saksaa vastaan.


title: Ronaldo

text: Vuoden 2006 MM-kilpailuissa Ronaldo teki kolme maalia. Brasilia jäi turnauksessa puolivälieriin hävittyään Ranskalle. Kaksi maalia alkulohkon ottelussa Japania vastaan nostivat Ronaldon MM-kisojen kaikkien aikojen maalintekijätilastossa Saksan Gerd Müllerin rinnalle 14 MM-maaliin ja maali neljännesvälierässä Ghanaa vastaan nosti hänet tilaston kärkeen yksin.


title: Ronaldo

text: Ronaldo kertoi tavoitteekseen vuoden 2010 MM-kilpailut, mutta Valmentaja Dunga ei kelpuuttanut häntä Brasilian miehistöön.


title: Ronaldo

text: Ronaldo on kärsinyt urallaan kolme vakavaa polvivammaa. Ensimmäisen hän sai pelatessaan Interissä vuonna 1999 ja toisen heti palattuaan kentille vuonna 2000 sekä kolmannen pelatessaan Milanissa vuonna 2008.


title: Ronaldo

text:
Ronaldoa on syytetty myös ylipainosta. Tästä hän sai kritiikkiä erityisesti Real Madridissa pelatessaan. Ronaldo kärsi varsinkin uransa loppupuolella hypotyreoosista .
 Kansainväliset seurajoukkuecupit Euroopassa ja Etelä-Amerikassa


title: Việt Minh

text: Việt Minh tai Vietminh ("Việt Nam Ðộc Lập Ðồng Minh Hội", "Vietnamin itsenäisyysliitto") oli Ho Tši Minhin vuonna 1941 perustama liike, joka tähtäsi Vietnamin vapauttamiseen Ranskan siirtomaaherruudesta. Vietnamin alue oli tuolloin osa Ranskan Indokiinana tunnettua siirtomaata. Việt Minh vastusti myös Japanin miehitystä (Japani oli vallannut alueen 1941). Việt Minhin taistelu johti Ranskan Indokiinan itsenäistymiseen.


title: Việt Minh

text: Việt Minh sekoitetaan joskus "Viet Nam Cach Mang Dong minh Hoi" (lyh. "Viet Cach") -nimiseen liikkeeseen, jonka perustivat Nguyễn Hải Thần ja Ho Ngoc Lam.


title: Việt Minh

text: Việt Minh perustettiin Pac Bo -nimisessä paikassa Vietnamin pohjoisessa Cao Bằngin maakunnassa, vain kivenheiton päässä Kiinan rajasta. Siellä pidettiin 10.–19. toukokuuta 1941 Indokiinan kommunistisen puolueen keskuskomitean kahdeksas täysistunto. Istuntoa johti mies, jonka sekä kokouksen osanottajat että kaikki vietnamilaiset ja myös Ranskan salainen poliisi tunsivat parhaiten nimeltä Nguyen Ai Quoc (Nguyen "Isänmaanystävä"). Oltuaan kolmekymmentä vuotta maanpaossa hän oli vasta äskettäin palannut takaisin Vietnamiin ja perustanut tukikohtansa syrjäiseen Pac Bohon, keskelle tiheää viidakkoa, piiloon siirtomaapoliisin katseilta. Nguyen Ai Quoc omaksui pian uuden peitenimen Ho Tši Minh (Ho "Hän, joka valaisee").


title: Việt Minh

text: Ho Tši Minh oli vakuuttunut, että Vietnamin itsenäisyystaistelu oli nyt tullut uuteen, ratkaisevaan vaiheeseen. Maailmanvallankumouksen sijaan nyt täytyi keskittyä kansalliseen itsenäisyystaisteluun. Kommunistista ideologiaa ei haluttu erityisesti painottaa, koska monet itsenäisyyttä kannattavat vierastivat ajatusta kommunismista. Kaikki vietnamilaiset – ikään, sukupuoleen, uskontoon, poliittiseen näkemykseen tai yhteiskuntaluokkaan katsomatta – pitäisi saada toimimaan yhdessä, jotta saavutettaisiin tärkein päämäärä eli itsenäinen Vietnam. Näiden ajatusten pohjalta päätettiin täysistunnon kuluessa perustaa uusi järjestö.


title: Việt Minh

text: Toisen maailmansodan aikana Japani valloitti Ranskan Indokiinan. Việt Minh taisteli sekä ranskalaisia että japanilaisia vastaan. Vastarinnassa Japania vastaan Việt Minhiä rahoittivat Yhdysvallat ja Kiina. Japanin antauduttua elokuussa 1945 Ho Tši Minhin johtama Việt Minh otti maan hallintaansa ja 2. syyskuuta perustettiin Vietnamin demokraattinen tasavalta. Kun Japani oli voitettu, Yhdysvallat vetivät tukensa pois Vietnamista.


title: Việt Minh

text: Ranskan joukot kuitenkin palasivat takaisin alueelle parin kuukauden kuluttua Vietnamin itsenäisyysjulistuksesta palauttaakseen siirtomaan hallintaansa. Sota USA:n taloudellisesti ja poliittisesti tukemaa Ranskaa vastaan jatkui lähes kymmenen vuotta ja se tunnetaan nimellä ensimmäinen Indokiinan sota.


title: Việt Minh

text: Ranskalainen kenraali Jean-Etienne Valluy pakotti nopeasti Việt Minhin vetäytymään pääkaupungista Hanoista. Ranskalainen panssaroitu jalkaväki kulki Hanoin läpi käyden pieniä taisteluita eristettyjä Việt Minhin joukkoja vastaan. Vuonna 1947 ranskalaiset saartoivat Việt Minhin päämajan Viet Bacin. He onnistuivat lähes vangitsemaan Ho Tši Minhin, joka kuitenkin pakeni viime hetkellä.


title: Việt Minh

text: Việt Minhin taistelu Ranskaa vastaan ei ollut tehokasta ennen vuotta 1949, jolloin Kiinan kommunistit saapuivat Vietnamin pohjoisrajalle ja tarjosivat Việt Minhin joukoille suojaisia tukikohtia ja raskaita aseita. Niiden avulla Việt Minh onnistui saamaan haltuunsa useita maaseutualueita, mutta tärkeimmät alueet jäivät yhä Ranskan hallintaan.


title: Việt Minh

text: Ranskan hävittyä Điện Biên Phủn taistelun se päätti vetäytyä Indokiinasta. Geneven konferenssissa pidetyissä rauhanneuvotteluissa Vietnam jaettiin 17. leveyspiiriä pitkin Pohjois- ja Etelä-Vietnamiksi ajaksi ennen yhteisiä vaaleja vuonna 1956. 11. lokakuuta 1954 valta Pohjois-Vietnamissa siirtyi Việt Minhille ja Ho Tši Minhistä tehtiin kommunistisen valtion pääministeri. 1955 Etelä-Vietnamin monarkia lakkautettiin ja ensimmäiseksi presidentiksi nousi Ngô Đình Diệm.


title: Việt Minh

text: Vietnamin jako ei kuitenkaan jäänyt niin lyhyeksi kuin oli suunniteltu, sillä Yhdysvaltojen tukema Etelä-Vietnam ei suostunut järjestämään aiottuja vaaleja vuonna 1956, syynään Ho Tši Minhin epäluotettavuus. Pääsyynä oli kuitenkin pelko Vietnamin muuttumisesta kokonaan kommunistiseksi, sillä Việt Minhin suosio oli etelässäkin suuri.


title: Việt Minh

text: Etelä-Vietnamin kommunistit ja Pohjois-Vietnamista lähetetyt joukot perustivat yhdessä Vietkongin, jota kutsutaan myös nimellä FNL eli Vietnamin kansallinen vapautusrintama. USA:n ja vapautusrintaman väliset konfliktit laajenivat lopulta Vietnamin sodaksi.


title: Boris Pasternak

text: Boris Leonidovitš Pasternak (: 10. helmikuuta 1890 Moskova – 30. toukokuuta 1960 Peredelkino) oli merkittävä venäjänjuutalainen runoilija ja kirjailija.


title: Boris Pasternak

text: Pasternak tunnetaan lännessä parhaiten monumentaalisesta ja traagisesta Neuvostoliittoa käsittelevästä romaanista "Tohtori Živago", joka julkaistiin ensimmäisen kerran Italiassa vuonna 1957. Venäjällä hänet tunnetaan ennen kaikkea juhlittuna runoilijana. Hän on yksi neljästä Stalinin ajan johtavasta runoilijasta, muiden ollessa Anna Ahmatova, Marina Tsvetajeva ja Osip Mandelstam.


title: Boris Pasternak

text: Pasternakin perhe oli juutalainen. Isä oli Moskovan taidemaalauskoulun professori, ja äiti oli kuuluisa konserttipianisti. Pasternak kasvoi kansainvälisessä ilmapiirissä, kotona vierailivat muun muassa pianisti ja säveltäjä Sergei Rahmaninov, runoilija Rainer Maria Rilke ja kirjailija Leo Tolstoi.


title: Boris Pasternak

text: Pasternak opiskeli filosofiaa Marburgin yliopistossa Saksassa Hermann Cohenin oppilaana, mutta kieltäytyi hänelle tarjotusta filosofian tutkijan urasta. Hän palasi Moskovaan vuonna 1914 ja julkaisi ensimmäisen runokokoelmansa tuona vuonna. Ensimmäisen maailmansodan aikana hän opetti ja työskenteli Uralilla sijainneessa kemiantehtaassa, mistä hän epäilemättä sai "Tohtori Živagoon" materiaalia. Vuoden 1917 Venäjän vallankumouksen jälkeen Pasternakin maine runoilijana kasvoi.


title: Boris Pasternak

text: Hän joutui neuvostoliittolaisten viranomaisten epäsuosioon 1930- ja 1940-luvulla. Hänen onnistui kuitenkin välttää vankileirit (gulagit), vaikka hän oli syytettynä subjektiivisuudesta ja estetismistä Hämärän peittoon on jäänyt syy, miksi Stalin suosi häntä. Hän ansaitsi elantonsa kääntämällä gruusialaisia klassikoita, joista Stalin piti. Tarinan mukaan Stalin yliviivasi Pasternakin nimen pidätettävien luettelosta suurten puhdistusten aikana sanoen ”Älkää koskeko tähän pilvissä kulkijaan”. Poliittisten runojen sijasta Pasternak kirjoitti henkilökohtaisia runoja, mikä viranomaisten silmissä oli poliittinen kannanotto.


title: Boris Pasternak

text: Pasternakille myönnettiin Nobelin kirjallisuuspalkinto vuonna 1958, mutta hän joutui luopumaan palkinnon vastaanottamisesta, koska ei olisi voinut palata takasin Tukholmasta Neuvostoliittoon, mikäli hän matkustaisi Ruotsiin vastaanottamaan palkinnon,


title: Boris Pasternak

text: "Tohtori Živagossa" esiintynyt kommunistisen hallinnon arvostelun vuoksi hän joutui Neuvostoliitossa vainon kohteeksi koko loppuelämänsä ajaksi. Italiankielinen käännös ilmestyi 1957 ja CIA:n junailema alkuteos 1958. Neuvostoliitossa teos julkaistiin vasta hänen kuolemansa jälkeen vuonna 1987.


title: Boris Pasternak

text: David Leanin ohjaama elokuva "Tohtori Živago" valmistui 1965. Sen käsikirjoituksen laati Pasternakin romaanin pohjalta Robert Bolt.


title: Leopold Mozart

text: Johann Georg Leopold Mozart (14. marraskuuta 1719 Augsburg – 28. toukokuuta 1787 Salzburg) oli saksalainen säveltäjä ja viulisti (viulupedagogi). Nykyään hänet muistetaan parhaiten säveltäjä Wolfgang Amadeus Mozartin isänä, mutta omana aikanaan hän oli hyvin arvostettu.


title: Leopold Mozart

text: Nuorena Leopold Mozart opiskeli teologiaa Salzburgin yliopistossa, mutta päätti sittemmin keskittyä musiikkiin. Vuonna 1747 Mozart meni naimisiin Anna Maria Pertlin kanssa. He saivat seitsemän lasta, joista viisi tosin kuoli jo lapsuudessaan. W. A. Mozartin ohella lapsista myös Maria Anna eli Nannerl Mozart oli lahjakas pianisti, mutta hän luopui omasta urastaan, rohkaisi jatkuvasti veljeään ja äitinsä kuoleman jälkeen huolehti perheestään.


title: Leopold Mozart

text: Vuonna 1756 Leopold Mozart kirjoitti "Versuch einer gründlichen Violinschule" -nimisen tutkielman viulunsoitosta ja sen opettamisesta.


title: Sorsat

text: Sorsat (Anatidae) on sorsalintujen (Anseriformes) lahkoon kuuluva heimo, joka käsittää 53 sukua ja 161 lajia. Useimmat lajit ovat sopeutuneet elämään vedessä. Sorsat elävät kaikilla mantereilla Etelämannerta lukuun ottamatta.


title: Sorsat

text:
Sorsien jakaminen alaheimoihin on vaihdellut 1980-luvulta alkaen toistuvasti.
Usein sorsat jaetaan kolmeen alaheimoon: Suurin alaheimo on varsinaiset sorsat, joka jakautuu edelleen seitsemään ryhmään: ristisorsat, puolisukeltajasorsat, kokosukeltajasorsat, sotkat, metsäsorsat, haahkat, koskelot ja valkopääsorsat. Toisen alaheimon muodostavat hanhet ja joutsenet. Australiassa elävä harakkahanhi muodostaa näiden lisäksi oman alaheimonsa.


title: Sorsat

text: ITIS-tietokannassa alaheimoja on viisi: puolisukeltajat ("Anatinae"), hanhet ("Anserinae"), viheltäjäsorsat ("Dendrocygninae"), tuhkasorsat ("Stictonettinae") ja ristisorsat ("Tadorninae").


title: Sorsat

text: Sorsat voi tunnistaa heimolle tyypillisen nokan avulla. Se on leveä, suora ja sen sisäpinnalla on säleikkömäisiä hetuloita. Useimmilla lajeilla on lyhyet jalat ja varpaiden välissä räpylät.


title: Sorsat

text: Sorsat syövät monipuolisesti kasvis- ja eläinravintoa. Niiden ruokavalio vaihtelee vuodenajan ja elämänvaiheen mukaan. Monet lajiet syövät vedenpinnan hyönteisiä ja vedessä eläviä selkärangattomia, joista saa paljon valkuaisaineita.


title: François Andrieu

text: François Andrieu oli 1300-luvun loppupuolella vaikuttanut säveltäjä. Hän oli todennäköisesti ranskalainen.


title: François Andrieu

text: Andrieu tunnetaan hänen neliäänisestä kappaleestaan "Armes amours / O flour des flours", jonka hän sävelsi vuonna 1377 kuolleen säveltäjä Guillaume de Machautin muistolle.


title: Hengellinen ritarikunta

text: Hengellinen ritarikunta on uskonnollinen ja kirkon tai uskonnollisen yhteisön hallinnoima ritarikunta. Hengelliset ritarikunnat syntyivät keskiajalla, ristiretkien aikana. Ritarikunta oli järjestö, jonka jäsenet pyrkivät yhteiseen tavoitteeseen ja noudattivat ritarikunnan sääntöjä. Sen jäsenet olivat ritarinarvoisia. Hengelliset ritarikunnat vaalivat kristityn ritarin ihannetta, jossa yhdistyi sotilaallinen urheus ja hurskaus.


title: Hengellinen ritarikunta

text: Hengellisten ritarikuntien alkuperäisinä tehtävinä olivat taistelu vääräuskoisia vastaan, Pyhän maan suojelu sekä pyhiinvaeltajien ja sairaiden hoito. Niiden jäsenet antoivat munkkilupauksen ja omistautuivat sodankäynnille. Ristiretkien päätyttyä Lähi-idässä toimineet hengelliset ritarikunnat siirtyivät Eurooppaan.


title: Hengellinen ritarikunta

text: Merkittävimpiä hengellisiä ritarikuntia olivat Temppeliherrain ritarikunta, Johanniittain ritarikunta ja Saksalainen ritarikunta sekä Baltian käännyttämiseksi perustettu Kalpaveljesten ritarikunta. Näiden lisäksi Lähi-idässä toimi muun muassa spitaalisten ritarien perustama Pyhän Lasaruksen ritarikunta.


title: Hengellinen ritarikunta

text: Vanhat suuret ritarikunnat on lakkautettu saksalaista ritarikuntaa ja johanniittoja lukuun ottamatta. Temppeliherroja syytettiin kerettiläisyydestä ja ritarikunta tuhottiin. Kalpaveljien sulauduttua Saksalaiseen ritarikuntaan se kuihtui uuden ajan alussa poliittisesti merkityksettömäksi hyväntekeväisyysjärjestöksi, joka lakkautettiin vuonna 1809. Se perustettiin uudelleen muutamaa vuosikymmentä myöhemmin. Katolisella Johanniittain ritarikunnalla (Maltan ritarikunnalla) on lähes katkeamaton historia ja sen poliittisesta vaikutusvallasta kertoo nykyinen monen valtion tunnustama suvereeni puolivaltiollinen status.


title: Hengellinen ritarikunta

text: Myös Iberian niemimaalla syntyi reconquistan (kristittyjen suorittama maan takaisinvalloitus muslimeilta) aikana lukuisia hengellisiä ritarikuntia, kuten Santiagon ja Calatravan ritarikunnat Espanjassa sekä Kristuksen ritarikunta Portugalissa.


title: Johannes Ciconia

text: Johannes Ciconia (noin 1335 tai noin 1373–1412) oli belgialainen keskiajan säveltäjä. Hänen syntymäajastaan ei ole varmaa tietoa, koska hänet on saatettu joskus sekoittaa hänen isäänsä, joka oli samanniminen. Kaikki Ciconian sävellykset ovat sävelletty vuoden 1390 tienoilla tai myöhemmin. Hän sävelsi sekä maallista että uskonnollista musiikkia.


title: Martinus Fabri

text: Martinus Fabri oli alankomaalainen säveltäjä. Hän eli aivan keskiajan lopulla ja varhaisrenessanssin alussa. Sävellykset tiedetään sävelletyn vuoden 1400 tienoilla, muuta hänen elämästään ei tiedetä.


title: Martinus Fabri

text: Fabrilta tunnetaan ainoastaan neljä sävellystä, kaikki balladeja. Niistä kaksi, jotka on sävelletty laulettavaksi kaikilla äänillä, on hollannikielisiä ja kaksi ranskankielisiä.


title: Epeiros

text: Epeiros () eli Epeiroksen alue (Περιφέρεια Ηπείρου, "Periféreia Ipeírou") on yksi Kreikan aluehallinnon kolmestatoista alueesta sekä yksi maan historiallis-maantieteellisistä alueista. Se kuuluu Epeiroksen ja Länsi-Makedonian hajautetun hallinnon alueeseen ja sen pääkaupunki on Ioánnina.


title: Epeiros

text: Epeiros sijaitsee Kreikan luoteisosassa. Alueen pinta-ala on 9 203 neliökilometriä ja asukasluku 336 856 (vuonna 2011). Epeiroksen maasto on vuorista ja Píndos-vuoristo erottaa sen idässä olevista Thessaliasta ja Makedoniasta. Historiallisesti Epeiros käsitti myös nykyisen Albanian eteläosat – kreikkalaiset kutsuvat tätä aluetta Pohjois-Epeirokseksi.


title: Epeiros

text:
Epeiros käsittää alueen, joka rajautuu lännessä Joonianmereen, pohjoisessa Albaniaan, idässä Píndos-vuoristoon ja etelässä Amvrakikóslahteen. Pohjoisen Píndoksen itäpuolella sijaitsee Länsi-Makedonia ja Eteläisen Píndoksen itäpuolella Thessalia. Amvrakikóslahden eteläpuolella sijaitsee Länsi-Kreikan alue ja Aitolia-Akarnania.
Epeiroksen alue on vuoristoista. Vuoret ovat kalkkikiveä ja jyrkimpiä lännen puolelta. Korkein vuori on pohjoisosassa sijaitseva Smólikas (), joka on Kreikan vuorista toiseksi korkein. Muut korkeimmat vuoret ovat Grámmos (), Týmfi (), Kakardítsa () ja Lákmos (). Vuoristosta ja vallitsevista tuulista johtuen alueen sademäärät ovat Kreikan suurimpia.


title: Epeiros

text: Vain alle 4 prosenttia Epeiroksen pinta-alasta on tasankomaata. Merkittävimmät joet alueella ovat Achelóos, Kalamás, Árachthos, Loúros ja Aóos, ja suurimmat järvet Pamvótida eli Ioánninnanjärvi sekä Pournárin ja Aóoksen tekojärvet.


title: Epeiros

text: Epeiroksen suurimmat kaupungit ovat alueen pääkaupunki Ioánnina ( asukasta) sekä Árta () ja Préveza () (vuonna 2011). Väestö on keskittynyt Ioánninan seudulle. Tasankomaan vähyydestä johtuen myös maatalousmaata ja maataloutta alueella on suhteellisen vähän. Epeiroksesta puuttuvat myös merkittävät luonnonvarat, ja myös teollisuus on vähäistä.


title: Epeiros

text: Epeiroksen alueella sijaitsee Kreikan suurin kansallispuisto Pohjoisen Píndoksen kansallispuisto, johon kuuluvat muun muassa Smólikas-vuoren alue, Aóos-joen lähteet ja rotkoalue sekä Víkoksen rotko. Amvrakikóslahden ranta on merkittävää kosteikkoaluetta. Epeiroksen ja osaksi Albanian rannikon edustalla sijaitsee Korfun saari.


title: Epeiros

text: Vuoden 2011 alusta lähtien alue on jaettu alueyksiköihin ja kuntiin seuraavasti:


title: Epeiros

text: Antiikin aikana Epeirokseen luettiin nykyistä laajempi alue, mukaan lukien nykyisen Albanian eteläosa. Epeirosta asuttivat useat heimot, joista merkittävimmät olivat khaonit, thesprotit ja molossit. Ajan kuluessa molosseista tuli Epeiroksen voimakkain heimo, ja Epeiroksesta kehittyi näiden johtama kuningaskunta. Epeiros sai poliittista merkitystä 300-luvulla eaa. Molossien kuningas Arybbas solmi liiton Makedonian Filippos II:n kanssa, ja Filippos nai Arybbaan tyttären Olympiaan. Tämän seurauksena Epeiroksen ja Makedonian välille muodostui liittolais- ja sukuside.


title: Epeiros

text: Epeiroksen merkkittävimmäksi kuninkaaksi tuli tätä sukua ollut Pyrrhos, jonka aikana 200-luvun eaa. alkupuolella Epeiros nousi suurimpaan kukoistukseensa. Tuolloin Epeiroksen merkittävin kaupunki oli Pyrrhoksen pääkaupunki Ambrakia. Merkittävin kulttipaikka oli Dodonan oraakkelinpaikka. Pyrrhos soti roomalaisia vastaan ja teki suuren sotaretken Suur-Kreikkaan ja Sisiliaan. Pyrrhoksen jälkeen Epeiros näytteli välillä tärkeää osaa makedonialaisissa valtataisteluissa. Rooman ja Makedonian välisissä niin kutsutuissa makedonialaissodissa Epeiros tuki Makedoniaa, ja kukistui yhdessä sen kanssa vuonna 168 eaa. Roomalaiset tuhosivat Epeiroksen kaupungit, ja näiden kerrotaan vieneen jopa epeiroslaista orjiksi.


title: Epeiros

text: Roomalaisella kaudella Epeiroksen alueesta tehtiin Rooman provinssi nimellä "Epirus Vetus". Epeiros ei koskaan antiikin aikana toipunut roomalaisten aiheuttamasta iskusta, vaan jäi erityisesti sisäosiltaan pitkäksi aikaa suhteellisen autioksi. Rannikkoalue kuitenkin menestyi myös roomalaisella kaudella. Tuolloin Epeiroksen keskuksena toimi Augustuksen vuonna 31 eaa. perustama Nikopolis.


title: Epeiros

text: Rooman vallan aikana ja seuranneella bysanttilaisella kaudella Epeiroksen alueen asuttivat vähitellen illyrialaiset sekä albaanit, joita on usein pidetty illyrialaisten jälkeläisinä. Epeiros oli Bysantin läntisimpiä osia. Alueen sisäosat toipuivat jossain määrin bysanttilaisella kaudella, ja muun muassa entisen Ambrakian paikalle perustettiin Ártan kaupunki.


title: Epeiros

text: Epeiros oli osa Bysantin valtakuntaa aina vuoteen 1204, jolloin neljännen ristiretken sotajoukot valtasivat Konstantinopolin. Bysantin valtakunta hajosi pienempiin valtioihin ja Mikael I Dukas perusti Epeiroksen despotaatin, joka säilyi vuoteen 1359. Silloin se liitettiin takaisin keisarikuntaan (ks. Nikaian keisarikunta). Serbialaiset ja albaanit käytännössä valloittivat alueen kuitenkin jo vuonna 1318.


title: Epeiros

text: Osmanien valtakunta valtasi Epeiroksen vuonna 1430. Osmanivallan aikana Epeiros oli osa Albaniaa, ja sen väestö oli pitkälti albaaneja. Vuonna 1788 Ioánninan paššaksi nimitettin Ali pašša, joka lopulta vuodesta 1810 hallitsi Epeiroksen lisäksi aluetta Albaniasta Peloponnesokselle Osmanien valtakunnasta riippumatta. Hänen hallintonsa voidaan nähdä eräänä syynä vuonna 1821 alkaneelle Kreikan vapaussodalle.


title: Epeiros

text: Kreiken itsenäistyttyä Epeiros jäi osaksi osmanivaltakuntaa, mutta kreikkalaiset jatkoivat taistelua alueen liittämiseksi Kreikkaan. Epeiroksen alue liitettiin Kreikkaan ensimmäisen ja toisen Balkanin sodan jälkeen tehdyssä Bukarestin rauhassa vuonna 1913. Albanian puoleinen Pohjois-Epeiros oli Kreikan valtaamana vuosina 1918–1923, mutta palautettiin tämän jälkeen Albanialle. Toisessa maailmansodassa vuonna 1940 Albanian vallannut Italia hyökkäsi Kreikkaan Epeiroksen alueelle, mutta kreikkalaiset pystyivät valtaamaan suuren osan alueesta takaisin ennen Saksan tuloa Italian avuksi. Tämän jälkeen Epeiros oli miehitettynä muun Kreikan tavoin vuoteen 1944 saakka.


title: Leoninus

text: Leoninus tai LéoninUs (noin 1150 – noin 1219) oli ranskalainen säveltäjä. Hän vaikutti 1100-luvun loppupuolella Pariisissa, jossa hän toimi Notre Damen katedraalin musiikkimestarina ja oli niin sanotun Notre Damen koulukunnan perustajajäsen.


title: Leoninus

text: Leoninus on ensimmäinen nimeltä tunnettu säveltäjä, hänet mainitaan ensimmäisen kerraan tuntemattomaksi jääneen kirjoittajan (yleisesti tunnettu Anonyymi IV -nimellä) tekemässä tekstissä. Tämä toimi oppilaana koulussa ja jätti jälkeensä musiikin teoriaa käsittelevän kirjoituksen, jossa hän mainitsee Leoniuksen eräänä yhtenä urkumusiikin säveltäjänä ja teoksen "Magnus Liber Organi" tekijänä. Tämän teoksen uudisti ja paranteli Perotinus.


title: Leoninus

text: Leoninus julkaisi tunnetun kirjan nimeltään "Magnus Liber". Siihen sisältyi useita hänen ja toisen Notre Damen koulukunnan jäsenen, Perotinuksen a cappella -teoksia.


title: Perotinus

text: Perotinus (tai Perotinus Magnus) oli ranskalainen säveltäjä, joka vaikutti 1100-luvun loppupuolella ja 1200-luvun alkupuolella. Hän oli Notre Damen koulukunnan jäsen.


title: Perotinus

text: Perotinuksen sävellyksiä sisältyy muun muassa kirja "Magnus Liber"iin, jonka toinen Notre Damen koulukunnan jäsen Leoninus toimitti. Sävellyksiä ovat muun muassa "Viderunt omnes", jonka arvellaan olevan sävelletty jouluksi 1198, "Alleluia posui adiutorum", "Dum sigillum", "Alleluia nativitas", "Beata viscera" ja "Sederunt principes" (ehkä Pyhän Stefanoksen päiväksi, tammikuuksi 1199).


title: Giuseppe Arcimboldo

text: Giuseppe Arcimboldo (1527, Milano – 1593) oli omalaatuinen kuvataiteilija, joka kokosi maalauksensa vihanneksista ja esineistä. Aikalaisten mukaan maalaukset olivat kuitenkin malliensa näköisiä. Arcimboldon tyylisuunta edustaa manierismia.


title: Giuseppe Arcimboldo

text: Vuonna 1562 Arcimboldo muutti Prahaan ja pääsi Habsburgin Maximillian II:n ja myöhemmin tämän pojan Rudolf II:n hovimaalariksi. Hän toimi myös hovin sisustajana, vaatesuunnittelijana ja yleisenä taideasiantuntijana.


title: Tohtori Mustekala

text: Tohtori Mustekala (oikealta nimeltään Otto Octavius) () on Marvel-kustantamon sarjakuvissa esiintyvä superroisto, jonka loivat Stan Lee ja Steve Ditko. Hahmo esiintyi ensimmäisen kerran "Amazing Spider-Man" -lehden kolmannessa numerossa vuonna 1963.


title: Tohtori Mustekala

text: Vuonna 2009 Tohtori Mustekala oli listattu sijalle 28 IGN-sivuston laatimassa kautta aikain sata suurinta sarjakuvarikollista.


title: Tohtori Mustekala

text: Otto Octavius syntyi Schenectadyssä New Yorkin osavaltiossa. Hänen isänsä oli tehdastyöläinen, joka kohteli vaimoaan ja lastaan väkivaltaisesti. Tämän seurauksena Ottosta kehkeytyi ujo ja syrjäänvetäytyvä. Isä sittemmin menehtyi tapaturmaisesti teollisuusonnettomuudessa.


title: Tohtori Mustekala

text: Octavius kiinnostui jo nuorena fysiikasta, ja sai erinomaisia arvosanoja koulussa. Hänestä tulikin yksi alansa nerokkaimmista fyysikoista ja tiedemiehistä. Hän oli myös etevä keksijä, ja kehitti itselleen mekaaniset lonkerot, joiden avulla hän kykeni tutkimaan radioaktiivisia aineita, joita hän ei muuten olisi kyennyt käsittelemään. Erään kokeen aikana hän kuitenkin joutui tuhoisaan onnettomuuten, jonka seurauksena lonkerot sulautuivat hänen kehoonsa. Onnettomuus myös teki hänestä hullun, ja Otto Octaviuksesta tuli Tohtori Mustekala.


title: Tohtori Mustekala

text: Seuraavien vuosien aikana Tohtori Mustekalasta tuli Vihreän menninkäisen ja Venomin ohella yksi Hämähäkkimiehen pahimmista vihollisista. Hän oli ensiesiintymisessään niin ylivoimainen vastustaja Hämähäkkimiehelle, että tämä ryhtyi suunnittelemaan supersankarin uransa lopettamista. Ihmenelosten Liekin innostumana Hämähäkkimies kuitenkin palasi ja voitti Mustekalan.


title: Tohtori Mustekala

text: Eräässä vaiheessa Tohtori Mustekala joutui Hämähäkkimiehen mielipuolisen kloonin Kainen tappamaksi, mutta myöhemmin ninjojen Käsi-niminen ninjakultti herätti hänet henkiin.


title: Tohtori Mustekala

text: Tohtori Mustekalalla ei ole supervoimia. Hänellä on kuitenkin tiedemiehenä ja keksijänä kattava tietämys fysiikasta ja robotiikasta.


title: Tohtori Mustekala

text: Tohtori Mustekalan mekaaniset lonkerot kykenevät nostamaan 3 tonnia. Myöhemmin lonkerot poistettiin hänen kehostaan kirurgisin toimenpitein, mutta hän kykenee hallitsemaan niitä telepaattisesti pitkienkin välimatkojen päästä. Hän on likinäköinen, eikä näe paljoakaan ilman silmälasejaan.


title: Tohtori Mustekala

text: "Ultimate Spider-Man" -sarjakuvassa Otto Octavius oli yksi Oscorp-yhtiön parhaista tiedemiehistä. Hän työskenteli Norman Osbornille, Oscorpin johtajalle, käyttäen apunaan kyberneettisiä lonkeroita. Hän joutui räjähdysonnettomuuteen ja muuttui tohtori Mustekalaksi. Samassa onnettomuudessa Norman Osbornista tuli Vihreä menninkäinen.


title: Tohtori Mustekala

text: 1990-luvulla esitetyssä "Hämähäkkimies"-animaatiosarjassa Otto Octavius oli Peter Parkerin tiedekurssin entinen opettaja. Ensiesiintymisessään hän kidnappaa Felicia Hardyn ja J. Jonah Jamesonin, mutta joutuu Hämähäkkimiehen päihittämäksi. Myöhemmin Kingpinin kätyrit vapauttavat hänet vankilasta.


title: Tohtori Mustekala

text: Jaksot, jossa hän piirrossarjassa ensiesiintymisensä jälkeen esiintyi ovat


title: Tohtori Mustekala

text: 14 "Kavala kuusikko 1/2",


title: Tohtori Mustekala

text:
15 "Kavala kuusikko 2/2",
29 "Tee toivomus",


title: Tohtori Mustekala

text: 30 "Mustekalan hyökkäys",


title: Tohtori Mustekala

text: 43 "Kissa",


title: Tohtori Mustekala

text: 44 "Musta Kissa", (pieni rooli)


title: Tohtori Mustekala

text: Jaksossa 50 "Mary Janen etsintä" oli Mysterion rakentama Tohtori Mustekala robotti.


title: Tohtori Mustekala

text: 54–58 Kuusi unohdettua soturia -tarinassa ja


title: Tohtori Mustekala

text: 61–63 "Salaiset Sodat"-tarinan yhtenä vihollisena.


title: Tohtori Mustekala

text: Sarjassa hahmon ääninäyttelijä oli Efrem Zimbalist Jr., joka antoi hahmolle voimakkaan saksalaisen puheaksentin.


title: Tohtori Mustekala

text: "Spider-Man 2 – Hämähäkkimies 2" -elokuvassa tohtori Mustekalaa esitti Alfred Molina. Elokuvassa Otto Octavius työskenteli Harry Osbornille, Norman Osbornin pojalle, ja yritti kehittää fuusioreaktioon pohjautuvaa ehtymätöntä energialähdettä ihmiskunnan hyväksi.


title: Tohtori Mustekala

text: Fuusioreaktio kuitenkin ylikuormittui ja Oton selässä olevan estosirun rikkoutuminen teki Octaviuksesta tohtori Mustekalan. Lisäksi onnettomuus tappoi Octaviuksen vaimon, Rosalie "Rosie" Octaviuksen. Sarjakuvissa Octaviuksella ei ollut vaimoa, vaikka hän kerran yritti mennä naimisiin Peter Parkerin May-tädin kanssa. Elokuvassa tohtori Mustekala ei ole pohjimmiltaan paha, vaan hänen tekojaan ohjasi lonkeroiden tekoäly, joka pääsi hallitsemaan Octaviusta estosirun tuhoutuessa.


title: Tohtori Mustekala

text: Hän yrittää luoda suurempaa fuusioreaktoria, mutta Hämähäkkimies estää häntä. Lopulta tohtori Mustekala ryhtyy taas hyväksi saatuaan lonkeronsa omaan tahtoonsa ja tuhoaa fuusioreaktorin, mutta hukkuu ja vajoaa lonkeroidensa ja kokeensa kanssa joen pohjaan.


title: Notre Damen koulukunta

text: Notre Damen koulukunta oli ranskalaisten säveltäjien ryhmä, joka vaikutti noin vuosina 1170–1250 Pariisin Notre Damen katedraalissa. Säveltäjistä ainoat nimeltä tunnetut ovat Leoninus ja Perotinus. He sävelsivät niin sanottua organumia, eräänlaista varhaista polyfonista kirkkomusiikkia. Notre Damen koulukunnan jäsenten teoksia sisältyy muun muassa "Magnus Liber" -kirjaan, jonka Leoninus julkaisi 1100-luvulla.


title: Philippe de Vitry

text: Philippe de Vitry (1291–1361) oli ranskalainen säveltäjä. Hän syntyi Pariisissa ja opiskeli Sorbonnessa. Myöhemmin hän työskenteli muun muassa lukuisissa hoveissa.


title: Philippe de Vitry

text: Vitry tunnetaan parhaiten "Ars Nova"-nimisen musiikkia käsittelevän tutkielman kirjoittamisesta. Siitä sai nimensä Ranskassa keskiajan lopulla vallinnut musiikkityyli.


title: Philippe de Vitry

text: Vitry sävelsi chansoneita ja motetteja, mutta ainoastaan motetit ovat säilyneet.


title: Kähäri (Turku)

text: Kähäri on kaupunginosa Turussa. Se sijaitsee kaupungin keskustasta koilliseen ja kuuluu keskustan suuralueeseen. Naapurikaupunginosia ovat Pohjola, Pitkämäki ja Raunistula. Kähärin rakennuskanta koostuu pääasiassa 1800-luvun lopulla ja 1900-luvun alussa rakennetuista puisista omakotitaloista.


title: Kähäri (Turku)

text: Kähärin väkiluku on 946 (2007). Asukkaista 17,77 % on alle 15-vuotiaita ja 19,27 % on yli 65-vuotiaita. Äidinkielenään suomea puhuu 93,47 % asukkaista, ruotsia 4,93 % ja muita kieliä 1,61 %.


title: Gilles Binchois

text: Gilles Binchois (noin 1400-20. syyskuuta 1460) oli alankomaalainen säveltäjä, joka oli yksi oman aikansa arvostetuimmista säveltäjistä.


title: Gilles Binchois

text: Binchois'n sävellykset olivat hyvin melodisia ja mieleenpainuvia. Monet hänen aikalaisensa ottivat niistä vaikutteita omiin teoksiinsa. Binchois sävelsi sekä maallista että uskonnollista musiikkia.


title: Korintin liitto

text: Korintin liitto oli Makedonian kuninkaan Filippos II:n luoma liitto johon kuuluivat kaikki antiikin Kreikan kaupunkivaltiot, Spartaa lukuun ottamatta.


title: Korintin liitto

text: Liitto syntyi talvella 338 eaa. sen jälkeen kun Filippos löi Ateenan ja Theban joukot Khaironeian taistelussa.


title: Korintin liitto

text: Liiton säännöt olivat Filippoksen laatimat:


title: Guillaume Dufay

text: Guillaume Dufay (noin 1397 – 27. marraskuuta 1474) oli alankomaalainen säveltäjä. Hän syntyi Hainaut’n provinssissa, mahdollisesti Cambraissa. Myöhemmin Dufay toimi säveltäjänä ja laulajana lukuisissa italialaisissa hoveissa. Vuonna 1458 Dufay palasi Cambraihin.


title: Guillaume Dufay

text: Dufayn teoksissa oli vaikutteita muun muassa John Dunstablen musiikista.


title: Hugo Paynsilainen

text: Hugo Paynsilainen (Hugues de Payens, n. 1070–1136) oli Temppeliherrain ritarikunnan perustajajäsen ja ritarikunnan ensimmäinen suurmestari.


title: Hugo Paynsilainen

text: Hugo Paynsilainen syntyi Château Paynsissä, Champagnen maakunnassa, noin 10 kilometrin päässä Troyesista.


title: Hugo Paynsilainen

text: Ensimmäisellä ristiretkellä Hugo Paynsilainen palveli luultavasti Godefroy de Bouillonin joukoissa. Vuonna 1119 hän ja Godfrey de Saint Adhemar sekä kuusi tai seitsemän muuta ranskalaista ritaria saivat Jerusalemin kuningaskunnan kuninkaalta Balduin II:lta luvan perustaa ritarikunnan, jonka tarkoituksena oli suojella pyhiinvaeltajia. Heidän päämajansa sijaitsi perimätiedon mukaan sillä paikalla, jossa olivat kuningas Salomon temppelin rauniot, minkä vuoksi ritarikunta sai nimekseen "Kristuksen ja Salomon temppelin köyhät ritarit".


title: Hugo Paynsilainen

text: Hugo Paynsilainen matkusti vuonna 1127 Eurooppaan. Hänen aikomuksenaan oli saada nopeasti kasvaneelle ritarikunnalle sopiva säännöstö. Matkallaan hän tapasi Bernhard Clairvauxlaisen, Clairvaux'n apotin ja sisterssiläismunkkien johtajan. Bernhard Clairvauxlainen laatikin temppeliherroille sisterssiläisten ohjeistoon perustuvan säännöstön.


title: Hugo Paynsilainen

text: Hugo Paynsilainen johti Temppeliherrain ritarikuntaa lähes kahdenkymmenen vuoden ajan. Hän kuoli Palestiinassa 1136. Ritarikunnan seuraavaksi suurmestariksi valittiin Robert de Craon.


title: Giovanni Bellini

text: Giovanni Bellini (noin 1430–1516) oli venetsialainen taidemaalari. Bellinin värinkäyttö oli Venetsian koulun tapaan lämminsävyistä ja koloristista. Hän oli ensimmäisten joukossa omaksumassa öljyväritekniikkaa.


title: Giovanni Bellini

text: Giovanni Bellini on kuuluisin Bellinin suvun taidemaalareista – hänen isänsä Jacopo Bellini ja veljensä Gentile Bellini olivat myös maalareita. Bellinin töistä näkyy hänen lankonsa Andrea Mantegnan vaikutus. Giovannin Bellinin vaikutus venetsialaiseen maalaustaiteeseen oli suuri. Hänen kuuluisimpia oppilaitaan olivat Giorgione ja Tizian.


title: Giovanni Bellini

text: Muiden aikansa venetsialaisten tapaan Giovanni Bellini ei ottanut kovin vahvoja vaikutteita antiikista, vaan keskittyi uskonnollisiin aiheisiin. Hän teki useita Sacra conversazione -sommitelmia, joissa kuvataan Madonnaa pyhimysten seurassa. Muita Bellinin suosimia teemoja olivat "Kristus Getsemanessa" ja pietà-aihe. Bellinin parhaana teoksena on pidetty "Franciscus Assisilaista".


title: Hämähäkit

text: Hämähäkit ("Araneae") ovat niveljalkaisiin ("Arthropoda") kuuluvia hämähäkkieläimiä ("Arachnida"). Hämähäkkien lahkoon kuuluu kolme osalahkoa, 112 heimoa, lähes 4000 sukua ja lähes 45 000 lajia. Lajeja saattaa kuitenkin olla jopa kaksinkertainen määrä. Euroopasta on tavattu noin 4500 ja Suomesta lähes 650 hämähäkkilajia.


title: Hämähäkit

text: Hämähäkit sekoitetaan usein hyönteisiin, vaikka ne kuuluvat hämähäkkieläimiin. Useimmat hämähäkit ovat ihmiselle haitattomia hyönteisten saalistajia ja biologisia torjujia. Vain hyvin harvojen hämähäkkien myrkky on vaarallista ihmiselle.


title: Hämähäkit

text: Hämähäkit eroavat muista hämähäkkieläimistä siten, että niiden ruumis on kaksiosainen ja lähes aina ulkoisesti jaokkeeton. Jalkoja on kahdeksan kappaletta eikä varsinaista päätä voi erottaa eturuumiista. Hämähäkkien ruumiin pituus vaihtelee puolesta millistä aina kahdeksaan senttimetriin.


title: Hämähäkit

text: Hämähäkin aivot sijaitsevat hämähäkin prosomassa eli eturuumiissa. Aivot sijaitsevat hämähäkeillä suun alueella ja ruokatorvi kulkeekin suoraan aivojen läpi. Aivot ovat suorassa yhteydessä silmiin, myrkkyrauhaseen ja lehtikeuhkoihin. Heti aivojen takana sijaitsee imumaha ja sen toiminnan mahdollistavat lihakset. Hämähäkin takaruumiissa sijaitsevat mm. sydän, (naarailla) munarauhanen, lehtikeuhkot, ilmaputkisto, kehruurauhaset, keskisuoli ja muita sisäelimiä.


title: Hämähäkit

text: Hämähäkit kykenevät nauttimaan vain nestemäistä ravintoa. Tärkeä osa ruuansulatuksesta tapahtuukin saaliseläimen sisällä hämähäkin uhriinsa ruiskuttaman myrkyn ja ruuansulatusentsyymejä sisältävän nesteen vaikutuksesta. Kun nämä eritteet ovat muuttaneet saaliin kudokset nestemäiseen muotoon, hämähäkki puristelee tai imee "mehun" saaliista suuhunsa. Hämähäkkien suu on melko yksinkertainen. Se yhteydessä sijaitsevat koukkuleuat (kelikerit), jotka ovat leukapiikeillä ("myrkkyhampailla") varustettuja leukaraajoja sekä muutamia ympäröiviä rakenteita. Varsinaista suuaukkoa ympäröi hieno karvoitus, joka suodattaa ruokamassasta kaikki siinä jäljellä olevat kiinteät hiukkaset.


title: Hämähäkit

text: Ravinnonhankinnassa keskeinen elin on imumaha, joka sijaitsee eturuumiissa, aivojen takana. Sen voimakkaat lihakset imevät nesteen saaliista hämähäkin ruuansulatuskanavaan. Mahaan liittyy useita umpipusseja, joista osa ulottuu jopa hämähäkin jalkojen yläosan sisään. Tällä on luultavasti merkitystä ruokasulan sekoittumisen kannalta.


title: Hämähäkit

text: Suoli kulkee etu- ja takaruumista yhdistävän kannaksen läpi ja takaruumiin sisällä, sydämen ja sukurauhasten välissä on keskisuoli. Ruuansulatuskanava päättyy erityiseen pussiin, johon uloste kertyy. Peräaukko sijaitsee takaruumiin kärjessä, kehruurauhasten vieressä.


title: Hämähäkit

text: Useimmilla hämähäkeillä on hengitystä varten sekä kiduksia muistuttavat lehtikeuhkot että korkeampien eläinten keuhkoputkia muistuttavat ilmaputket. Lehtikeuhkot sijaitsevat takaruumiin etuosassa. Ilma kulkee lehtikeuhkoihin niiden kohdalla hämähäkin vatsapuolella olevista raoista ja ne ovat yhteydessä sydämeen sijaiten saman pussin sisällä. Ilmaputkisto avautuu takaruumiin kärjessä olevan aukon kautta ja sen tiehyet kulkevat suoraan useisiin elimiin takaruumiin sisällä. Hämähäkit eivät suorita mitään hengitysliikkeitä, vaan kaasunvaihto on passiivista.


title: Hämähäkit

text: Verenkierto on avoin eli verta vastaava neste, hemolymfa, virtaa kudoksissa vapaasti sydämen liikuttamana. Niinpä hemolymfan voisi suomentaa kudosvereksi. Happea sitova molekyyli on hemosyaniini, minkä vuoksi hapekas veri on väriltään sinertävää ja hapeton väritöntä. Sydän on pitkä ja sangen ohut putki ja se sijaitsee hämähäkin selkäpuolella. Sydämen kohdalla monilla hämähäkkilajeilla on kuvio, jonka läpi sydämen liikkeet voi olla mahdollista nähdä. Hämähäkkien sydämen lyöntitiheys vaihtelee isojen lajien 60–70 lyönnistä minuutissa pienten lajien yli 200 lyöntiin minuutissa.


title: Hämähäkit

text: Hämähäkeillä on huono näkö, ja parhaimmillaankin ne näkevät tarkasti vain 30 senttimetrin päähän . Hämähäkillä on tavallisesti kahdeksan silmää, joista jokainen on yhteydessä aivoihin. Toisin kuin hyönteisillä, hämähäkeillä ei ole verkkosilmiä vaan yksilinssiset pistesilmät. Hämähäkki ei pysty kääntelemään päätään, minkä vuoksi sille on kehittynyt monta silmäparia. Silmät ovat järjestäytyneet yleensä kahteen tai kolmeen riviin, ja niiden koko saattaa vaihdella. Etenkin heimoissa, joiden saalistus tapahtuu näköaistin avulla, osa silmistä on huomattavasti suurempia kuin toiset. Silmien suojana on useita sukasia.


title: Hämähäkit

text: Silmien lukumäärä tarjoaa tärkeän määritystuntomerkin. Silmiä on useimmiten kahdeksan, mutta joissakin heimoissa vain kuusi ja muutamilla lajeilla sitäkin vähemmän. Lukumäärä on kuitenkin aina parillinen. Tietyt hämähäkit (kuten "Spelungula cavernicola") ovat silmättömiä. Useimmat tällaisista hämähäkeistä elävät pimeässä ja turvautuvat saalistuksessaan muihin aisteihin.


title: Hämähäkit

text: Varsinaisilla hämähäkeillä on takaruumiissaan kehruurauhasia, joista ne voivat erittää ilmassa kovettuvaa seittiä. Kaikki hämähäkit tuottavat seittiä ja käyttävät sitä muniensa suojana, mutta osa kutoo niistä myös pyyntiverkkoja, pesiä, liitorihmoja ja paketteja saalista varten.


title: Hämähäkit

text: Jotkut hämähäkkilajit tekevät pyyntiverkoistaan epäsäännöllisen muotoisia ja toiset suppilomaisia. Vaikka hämähäkit eivät ole immuuneja oman seittinsä liimalle, ne eivät tavallisesti tartu omiin verkkoihinsa. Osa rihmoista ei ole tahmeita, ja hämähäkki kulkee varovasti astuen vain näiden kävelyseittien päälle.


title: Hämähäkit

text: Hämähäkin seitti on paksuuteensa nähden teräslankaakin vahvempaa. Kun tämä ominaisuus lisätään seitin tahmeuteen, saadaan aikaan erinomainen ansa, josta vain harva siihen eksynyt hyönteinen pääsee irti. Hämähäkin verkot ovat usein geometrisia taidonnäytteitä ja niiden tekoon on uhrattu aikaa. Useat hämähäkit tekevät joka päivä uuden verkon. Perinteisen hämähäkinverkon (ratasverkko) tekeminen voidaan jakaa neljään vaiheeseen: Hämähäkit voivat pyydystää hyönteisiä, kaloja, pieniä nisäkkäitä ja lintuja.


title: Hämähäkit

text: Lajista riippuen hämähäkit saalistavat useilla eri tavoilla. Tavallisin näistä on pyydystysverkkojen käyttäminen. Usein hämähäkki väijyy verkon keskellä ja odottaa seittiin tarttuvaa saalista. Hämähäkillä voi olla verkon reunalla pienikokoinen pesä, joka on yhteydessä verkkoon yksittäisellä seitillä. Seitin välittämien värähdysten avulla hämähäkki saa hälytyksen saaliista. Hämähäkeillä on hyvä kyky erottaa hyönteisten aiheuttamat värähtelyt muiden syiden aiheuttamista. Kun hämähäkki havaitsee oikeanlaisia värähtelyjä, se syöksyy puremaan saalista. Useimmat hämähäkit käärivät saaliinsa paketiksi.